open-index/open-wikipedia-markdown huggingface dataset:
ସ୍ନେହା କପୁର

**ସ୍ନେହା କପୁର** ଜଣେ ଭାରତୀୟ ସାଲ୍ସା ନୃତ୍ୟଶିଳ୍ପୀ, କୋରିଓଗ୍ରାଫର୍ ଏବଂ ପ୍ରଶିକ୍ଷିକା । ସେ *ଦି ଗ୍ରେଟ୍ ସାଲ୍‌ସା ପ୍ରିନ୍ସେସ୍* ନାମରେ ଜଣାଶୁଣା । ସେ ମୁମ୍ବାଇରେ ବାସ କରୁଛନ୍ତି। ସେ ତାଙ୍କ ନୃତ୍ୟ ଜୀବନର ଆରମ୍ଭ ବେଙ୍ଗାଲୁରୁର ଏକ ନୃତ୍ୟ କମ୍ପାନୀ ସହିତ କରିଥିଲେ ଯେଉଁଥିରେ ସାଲ୍ସା, ବାଚାଟା, ମେରେଙ୍ଗୁ, ଜାଇଭ୍, ହିପ୍-ହପ୍, ଆଡାଜିଓ ଓ ବଲିଉଡ୍ ଭଳି ବିଭିନ୍ନ ନୃତ୍ୟଶୈଳୀ ଅନ୍ତର୍ଭୁକ୍ତ ଥିଲା । ୨୫ ମଇ ୨୦୧୫ରେ ସେ ଜବଳପୁରକୁ ମୁଖ୍ୟ ଅତିଥି ଭାବେ ଆମନ୍ତ୍ରିତ ହୋଇଥିଲେ, ଯେଉଁଠାରେ ସେ ଶିଶୁ ନୃତ୍ୟଶିଳ୍ପୀମାନଙ୍କ ନୃତ୍ୟ ପ୍ରଦର୍ଶନ ଦେଖିଥିଲେ ।

## ପେଷା 
*ଦି ଗ୍ରେଟ୍ ସାଲ୍‌ସା ପ୍ରିନ୍ସେସ୍* କିମ୍ବା *ସାଲ୍‌ସାସ୍ନେହା* ଭାବେ ପରିଚିତ ସ୍ନେହା କପୁର ଭାରତୀୟ ସାଲ୍ସାକୁ ଆନ୍ତର୍ଜାତୀୟ ମଞ୍ଚରେ ପରିଚିତ କରାଇବାରେ ଅଗ୍ରଣୀ ଭୂମିକା ଗ୍ରହଣ କରିଛନ୍ତି। ସେ ଭାରତ ପକ୍ଷରୁ ଅନେକ ଆନ୍ତର୍ଜାତୀୟ ସାଲ୍ସା ଚ୍ୟାମ୍ପିୟନଶିପ୍‌ରେ ଅଂଶଗ୍ରହଣ କରି ବିଜୟୀ ହେବାରେ ପ୍ରଥମ ଭାରତୀୟ। ସେ ୨୦୦୬ ମସିହାରେ ବେଙ୍ଗାଲୁରୁର ଲୌଡ଼ ବିଜୟସ୍ ଡ୍ୟାନ୍ସ ଷ୍ଟୁଡିଓରେ ତାଙ୍କ ନୃତ୍ୟ ଜୀବନ ଆରମ୍ଭ କରିଥିଲେ । ଏହା ପରେ ସେ ସାଲ୍ସା, ବାଚାଟା, ମେରେଙ୍ଗୁ, ଜାଇଭ୍, ହିପ୍-ହପ୍, ଆଡାଜିଓ ଏବଂ ବଲିଉଡ୍ ଇତ୍ୟାଦି ବିଭିନ୍ନ ନୃତ୍ୟରେ ପାରଦର୍ଶିତା ଲାଭ କରିଥିଲେ।

ପ୍ରାରମ୍ଭରେ କପୁର ଜଣେ ଖେଳାଳି ଥିଲେ, କିନ୍ତୁ କିଛି ପରିସ୍ଥିତିବଶତଃ ରିଚାର୍ଡ ଥୋଲୁରଙ୍କ ସହିତ ପରିଚୟ ପରେ ସେ ନୃତ୍ୟକୁ ତାଙ୍କର ପେଶା ଭାବେ ବାଛିନେଲେ ଏବଂ ଲୋର୍ଡ ୱିଜୟଙ୍କ ନୃତ୍ୟ ଷ୍ଟୁଡିଓରେ ଯୋଗ ଦେଲେ। ସେଠାରେ ଥିବା ସମୟରେ ସେ ଓ ତାଙ୍କର ନୃତ୍ୟ ସାଥୀ ଥୋଲୁର ବିଶ୍ୱର ବିଭିନ୍ନ ସାଲ୍ସା ଚ୍ୟାମ୍ପିୟନଶିପ୍‌ରେ ଅନେକ ପୁରସ୍କାର ଓ ଟ୍ରୋଫି ଜିତିଥିଲେ।

କପୁର “ଏକ ମିନିଟ୍‌ରେ ସର୍ବାଧିକ ସ୍ୱିଙ୍ଗ୍ ଡାନ୍ସ ଫ୍ଲିପ୍ସ” ପାଇଁ ଗିନିଜ୍ ୱାଲ୍‌ଡ୍ ରେକର୍ଡ଼ସ୍ ରେକର୍ଡ୍ ଭଙ୍ଗ କରିଥିଲେ। ପୂର୍ବରୁ ୟୁକେରେ ଏକ ମିନିଟ୍‌ରେ ୩୩ଟି ଫ୍ଲିପ୍ସ ରେକର୍ଡ୍ ଥିଲା, କିନ୍ତୁ କପୁର ଓ ତାଙ୍କ ତିନିଜଣ ନୃତ୍ୟଶିଳ୍ପୀଙ୍କ ଦଳ ଏହାକୁ ୩୯ଟି ଫ୍ଲିପ୍ସ କରି ନୂତନ ରେକର୍ଡ୍ ସ୍ଥାପନ କରିଥିଲେ। ସେ ଡ୍ୟାନ୍ସ ଇଣ୍ଡିଆ ଡ୍ୟାନ୍ସ ସୀଜନ ୩ରେ ଅଂଶଗ୍ରହଣ କରିଥିଲେ ଏବଂ ୨୨ ଜାନୁଆରୀ ୨୦୧୨ରେ ଯୋଗ୍ୟ ବିବେଚିତ ହୋଇ ନପାରି ପ୍ରତିଯୋଗିତାରୁ ବାହାରି ଯାଇଥିଲେ ।

କପୁର ଜଷ୍ଟଡ୍ୟାନ୍ସ ଓ ପର୍‌ଫେକ୍ଟ ବ୍ରାଇଡ୍ ଭଳି ରିଏଲିଟି ଶୋ’ ପାଇଁ ନୃତ୍ୟ ସଂଯୋଜନା (କୋରିଓଗ୍ରାଫି) କରିଛନ୍ତି । ସେ ଦକ୍ଷିଣ ଭାରତୀୟ ଚଳଚ୍ଚିତ୍ର ଜୁଗ୍ଗାରୀ ଓ ମଧୁର ଭଣ୍ଡାରକରଙ୍କ ଚଳଚ୍ଚିତ୍ର *ହିରୋଇନ୍* ପାଇଁ ମଧ୍ୟ କୋରିଓଗ୍ରାଫି କରିଥିଲେ । ସେ ଦେଶୀୟ ଓ ଆନ୍ତର୍ଜାତୀୟ ସ୍ତରରେ ନୃତ୍ୟ ପ୍ରଦର୍ଶନ ଓ ନୃତ୍ୟ-କର୍ମଶାଳା ଆୟୋଜନ କରୁଛନ୍ତି ।

## ବ୍ୟକ୍ତିଗତ ଜୀବନ 
କପୁରଙ୍କ ପିତା ସୁନିଲ କପୁର ଓ ମାତା ଏଲିଜାବେଥ କପୁର। ତାଙ୍କର ଜଣେ ଭଉଣୀ ନେହା କପୁର ଅଛନ୍ତି ।

## ପୁରସ୍କାର 
* ୨୦୧୯ – Yaaram ଚଳଚ୍ଚିତ୍ରର କୋରିଓଗ୍ରାଫର ଭାବେ ସମ୍ମାନିତ
* ୨୦୧୯ – DID Battle of the Champions, Zee TV ରେ ୧ମ ରନର୍ସ-ଅପ୍ ଭାବେ ସମ୍ମାନିତ
* ୨୦୦୭ – ଅଷ୍ଟ୍ରେଲିୟାନ୍ ସାଲ୍ସା କ୍ଲାସିକ୍, ସିଡ୍ନିର ବିଜେତା 
* ୨୦୦୭ – ୟୁରୋପିୟ ସାଲ୍ସା ମାଷ୍ଟର୍ସ, ବ୍ରିଟେନର ବିଜେତା ପୁରସ୍କାର ମଧ୍ୟ ପ୍ରାପ୍ତ କରିଥିଲେ
* ୨୦୦୭ – Asian Open Salsa Championships, ହଙ୍ଗକଙ୍ଗ – ୧ମ ରନର୍ସ-ଅପ୍
* ୨୦୦୭ – ଇଏସପିଏନ୍ ୱର୍ଲ୍ଡ ସାଲ୍ସା ଚ୍ୟାମ୍ପିଅନଶିପ୍, ଅର୍ଲାଣ୍ଡୋ, ଫ୍ଲୋରିଡାରେ ସେମିଫାଇନାଲିଷ୍ଟ 
* ୨୦୦୬ ଓ ୨୦୦୭ – ବ୍ୟାଙ୍ଗାଲୋର ସେଣ୍ଟ୍ରାଲ୍ ଡାନ୍ସ କମ୍ପିଟିସନ୍ ୨୦୦୬ ଓ ୨୦୦୭, ବ୍ୟାଙ୍ଗାଲୋରର ବିଜେତା 

## ସନ୍ଦର୍ଭ 
ଶ୍ରେଣୀ:୧୯୮୬ ଜନ୍ମ
ଏସରା ବିରଗେନ

ରାଜକୁମାରୀ ଏସରା ବିରଗେନ (ଜନ୍ମ: ୧୯୩୬) ତୁର୍କୀର ଜଣେ ହାଇଦ୍ରାବାଦୀ ନୋବଲ୍ ଲେଖିକା, ଯିଏ ଥରେ ହାଇଦ୍ରାବାଦ ରାଜ୍ୟର ଆସଫ ଜାହଙ୍କ ଘରର ମୁଖ୍ୟ କ୍ରାଉନ ପ୍ରିନ୍ସ ମୁକର୍ରାମ ଜାହଙ୍କୁ ବିବାହ କରିଥିଲେ ।

## ବ୍ୟକ୍ତିଗତ ଜୀବନ
ରାଜକୁମାରୀ ଏସରା ୧୯୫୯ ମସିହାରେ ରାଜକୁମାର ମୁକାରମ୍ ଜାହଙ୍କୁ ବିବାହ କରିଥିଲେ। ସେମାନଙ୍କର ବିବାହ ୧୫ ବର୍ଷ ଧରି ହୋଇଥିଲା। ସେମାନଙ୍କର ଗୋଟିଏ ପୁଅ ଆଜମେଟ୍ (ଜନ୍ମ ୧୯୬୨) ଏବଂ ଗୋଟିଏ ଝିଅ ଶେଖ୍ୟା (ଜନ୍ମ ୧୯୬୪) ଅଛନ୍ତି। ସେ ଲଣ୍ଡନରେ ରୁହନ୍ତି।

ପୁରୁଣା ହାଇଦ୍ରାବାଦର ଲୋକମାନଙ୍କୁ ସବସିଡିଯୁକ୍ତ ଚିକିତ୍ସା ସୁବିଧା ଯୋଗାଇବା ପାଇଁ ୧୯୭୨ ମସିହାରେ ତାଙ୍କ ଦ୍ୱାରା ପ୍ରିନ୍ସେସ୍ ଏସରା ହସ୍ପିଟାଲ ପ୍ରତିଷ୍ଠିତ ହୋଇଥିଲା।

ଏହି ହସ୍ପିଟାଲକୁ ସମ୍ପ୍ରତି ଓୱେସି ଗ୍ରୁପ୍ ଅଫ୍ ହସ୍ପିଟାଲ୍ସ ଲିଜ୍ ରେ ଅଧିଗ୍ରହଣ କରିଛି।

## ପ୍ରାସାଦ ପୁନରୁଦ୍ଧାର
ରାଜକୁମାରୀ ଏସରାଙ୍କୁ ଚୌମହଲ୍ଲା ପ୍ୟାଲେସ୍ ଏବଂ ଫଲକନୁମା ପ୍ୟାଲେସ୍ ର ପୁନରୁଦ୍ଧାର ପାଇଁ ଶ୍ରେୟ ଦିଆଯାଇଛି । ପ୍ରଥମଟି ସାଧାରଣ ଲୋକଙ୍କ ପାଇଁ ଖୋଲା ଯାଇଥିଲା ଯେତେବେଳେ ପରବର୍ତ୍ତୀଟି ତାଜ ଗ୍ରୁପ୍ କୁ ଏକ ବିଳାସପୂର୍ଣ୍ଣ ହୋଟେଲ ଭାବରେ ଲିଜ୍ ଦିଆଯାଇଥିଲା ।

ସେ ଚୌମହଲ୍ଲା ପ୍ରାସାଦର ପୁନରୁଦ୍ଧାର ପାଇଁ ରାହୁଲ ମେହରୋତ୍ରାଙ୍କୁ ନିଯୁକ୍ତ କରିଥିଲେ ।

ସେ ଅଗଷ୍ଟ ୨୦୦୦ ମସିହାରେ ରାଜପ୍ରାସାଦଗୁଡ଼ିକ ପାଇଁ ଏକ ପ୍ରକଳ୍ପ ଆରମ୍ଭ କରିଥିଲେ। ଚୌମହଲ୍ଲା ପ୍ରାସାଦର ପୁନରୁଦ୍ଧାର ପ୍ରକଳ୍ପରେ ବିଦ୍ୟମାନ ସାର୍ଚନିକ ଉପାଦାନଗୁଡ଼ିକୁ ସ୍ଥିର କରିବା ଠାରୁ ଆରମ୍ଭ କରି କମ୍ପ୍ଲେକ୍ସର ଧ୍ୱଂସପ୍ରାପ୍ତ ଏବଂ କ୍ଷୟକ୍ଷତିପ୍ରାପ୍ତ ଅଂଶଗୁଡ଼ିକର ପୁନଃନିର୍ମାଣ, ବାହ୍ୟ ଏବଂ ଆଭ୍ୟନ୍ତରୀଣ ସ୍ଥାନ ଏବଂ ସାଜସଜ୍ଜା ଉପାଦାନ ଏବଂ ଶେଷ କାର୍ଯ୍ୟ ଅନ୍ତର୍ଭୁକ୍ତ ଥିଲା।

## ଯଦାଦ୍ରି ମନ୍ଦିରକୁ ଦାନ
ନିଜାମ ପରିବାର ପକ୍ଷରୁ,  ସେ ଶ୍ରୀ ଲକ୍ଷ୍ମୀ ନରସିଂହ ସ୍ୱାମୀ ମନ୍ଦିର, ଯଦାଦ୍ରିକୁ ୬ ଲକ୍ଷ ଟଙ୍କାର ଏକ ସୁନା ଚେନ୍ ଦାନ କରିଥିଲେ । ଯଦାଗିରିଗୁଟ୍ଟା ମନ୍ଦିର ବିକାଶ ପ୍ରାଧିକରଣ (YTDA) ଉପାଧ୍ୟକ୍ଷ କିଷନ ରାଓ ମନ୍ଦିର କାର୍ଯ୍ୟନିର୍ବାହୀ ଅଧିକାରୀ ଗୀତାକୁ ସୁନା ହାର ପ୍ରଦାନ କରିଥିଲେ।

## ଆଧାର
ଶ୍ରେଣୀ:ଭାରତୀୟ ମହିଳା ରାଜକୀୟ
ଶ୍ରେଣୀ:୧୯୩୬ ଜନ୍ମ
ସୁଖୋଦୟ ପ୍ରଦେଶ

**ସୁଖୋଦୟ** ଥାଇଲ୍ୟାଣ୍ଡର ଏକ ପ୍ରଦେଶ । ଏହା କେନ୍ଦ୍ରୀୟ ଥାଇଲ୍ୟାଣ୍ଡ ଅଞ୍ଚଳରେ ଅବସ୍ଥିତ।
ସ୍ୱାତୀ ସୋମନାଥ

**ସ୍ୱାତୀ ସୋମନାଥ**(ଜନ୍ମନାମ: ଦୁସୀ ସ୍ୱାଥି) ହେଲେ ଆନ୍ଧ୍ର ପ୍ରଦେଶର ଜଣେ ଭାରତୀୟ କୁଚିପୁଡ଼ି ନୃତ୍ୟଶିଳ୍ପୀ ଓ ନୃତ୍ୟ ଶିକ୍ଷିକା । ସେ କାମସୂତ୍ର ଆଧାରିତ ଏକ ନୃତ୍ୟ-ନାଟ୍ୟ (ଡାନ୍ସ ବ୍ୟାଲେ) ପ୍ରଦର୍ଶନ କରି ବିଶେଷ ପରିଚିତି ଲାଭ କରିଥିଲେ । ୨୦୦୬ ମସିହାରେ ସେ "କଳା ରତ୍ନ" ସମ୍ମାନରେ ସମ୍ମାନିତ ହୋଇଥିଲେ । ସେ ହାଇଦ୍ରାବାଦରେ ନୃତ୍ୟ ଭାରତୀ ଏବଂ ଶ୍ରୀକାକୁଳମ ଜିଲ୍ଲାରେ ସମ୍ପ୍ରଦାୟମ ଡାନ୍ସ ଆଣ୍ଡ ମ୍ୟୁଜିକ ସେଣ୍ଟର ସ୍ଥାପନା କରିଥିଲେ ।

## ବ୍ୟକ୍ତିଗତ ଜୀବନ 
ସ୍ୱାତୀଙ୍କ ଜନ୍ମ ବିହାରର ଚକ୍ରଧରପୁର (ବର୍ତ୍ତମାନ ଝାରଖଣ୍ଡରେ) ଏକ ହିନ୍ଦୁ ବ୍ରାହ୍ମଣ ପରିବାରରେ ହୋଇଥିଲା। ତାଙ୍କ ପିତା ସୋମନାଥ ଭାରତୀୟ ରେଳବେରେ କାର୍ଯ୍ୟରତ ଥିଲେ ଏବଂ ମାତା ଲକ୍ଷ୍ମୀ। ତାଙ୍କ ପରିବାରର ମୂଳ ଗ୍ରାମ ଶ୍ରୀକାକୁଳମ ଜିଲ୍ଲାର ଦୁସୀ ଆଗ୍ରହାରମ। ତାଙ୍କର ଜଣେ ଭାଇ ଅଛନ୍ତି, ସେମାନେ ମଧ୍ୟ ଭାରତୀୟ ରେଳବେରେ କାମ କରନ୍ତି। ସେ ପଶ୍ଚିମ ବଙ୍ଗରେ ବୃଦ୍ଧିପ୍ରାପ୍ତ ହୋଇ ପରେ ହାଇଦ୍ରାବାଦକୁ ଯାଇଥିଲେ।

ସେ ହାଇଦ୍ରାବାଦ କେନ୍ଦ୍ରୀୟ ବିଶ୍ୱବିଦ୍ୟାଳୟରୁ କୁଚିପୁଡ଼ିରେ ସ୍ନାତକୋତ୍ତର (ଏମ୍‌.ଏ.) ଡିଗ୍ରୀ ହାସଲ କରିଥିଲେ ଏବଂ ଇଂରାଜୀ ସାହିତ୍ୟରେ ଏମ୍‌.ଫିଲ୍‌ ଡିଗ୍ରୀ ଲାଭ କରିଥିଲେ। ଅକ୍ଟୋବର ୨୦୨୦ ଅବଧି ପର୍ଯ୍ୟନ୍ତ ସେ ଉସ୍ମାନିଆ ବିଶ୍ୱବିଦ୍ୟାଳୟରୁ ଇଂରାଜୀ ସାହିତ୍ୟରେ ପି.ଏଚ୍‌.ଡି. କରୁଥିଲେ। ସେ ତେଲୁଗୁ ସିନେମାର ଚଳଚ୍ଚିତ୍ର ନିର୍ଦ୍ଦେଶକ ଚେଭେଲ୍ଲା ରବି କୁମାରଙ୍କ ସହ ବିବାହ କରିଥିଲେ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ବୀଣା ଆନନ୍ଦ

**ବୀଣା ଆନନ୍ଦ** ଜଣେ ଭାରତୀୟ ରାଜନୀତିଜ୍ଞ । ୨୦୧୩ ମସିହାରେ, ସେ ଆମ ଆଦମୀ ପାର୍ଟିରେ ଯୋଗ ଦେଇଥିଲେ ଏବଂ ୨୦୨୪ ମସିହାରେ, ସେ ଆମ ଆଦମୀ ପାର୍ଟି ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ଡିସେମ୍ବର ୨୦୧୩ରେ ସେ ପଟେଲ ଦିଲ୍ଲୀର ପଟେଲ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଦିଲ୍ଲୀ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଭାରତୀୟ ରାଜନେତା ରାଜ କୁମାର ଆନନ୍ଦଙ୍କୁ ବିବାହ କରିଛନ୍ତି ।

## ଆଧାର 
ଶ୍ରେଣୀ:ଆମ ଆଦମୀ ପାର୍ଟିର ରାଜନୀତିଜ୍ଞ
ଶ୍ରେଣୀ:ଦିଲ୍ଲୀର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଭାରତୀ ଦୟାଲ

**ଭାରତୀ ଦୟାଲ** (ଜନ୍ମ: ଡିସେମ୍ବର ୧୯୬୧, ସମସ୍ତିପୁର) ହେଲେ ମଧୁବନୀ ଚିତ୍ରକଳାରେ ପାରଦର୍ଶୀ ଜଣେ ଭାରତୀୟ ଶିଳ୍ପୀ।

## ଜୀବନୀ 
ଦୟାଲଙ୍କ ଜନ୍ମ ଉତ୍ତର ବିହାରର ସମସ୍ତିପୁର ଜିଲ୍ଲାରେ ହୋଇଥିଲା, ଯାହା ମଧୁବନୀ ଚିତ୍ରକଳା ପାଇଁ ପ୍ରସିଦ୍ଧ ମିଥିଳା ଅଞ୍ଚଳର ଅଂଶ। ସେ ବିଜ୍ଞାନରେ ସ୍ନାତକ (ବି.ଏସ୍‌.ସି.) ଏବଂ ବିଜ୍ଞାନରେ ସ୍ନାତକୋତ୍ତର (ଏମ୍‌.ଏସ୍‌.ସି.) ଡିଗ୍ରୀ ହାସଲ କରିଛନ୍ତି । ୧୯୯୧ ମସିହାରୁ ସେ ଦିଲ୍ଲୀରେ ବସୋବାସ କରୁଛନ୍ତି।

## କାର୍ଯ୍ୟ 
ଭାରତୀ ଦୟାଲ କମ ବୟସରୁ ତାଙ୍କ ମାଆ ଓ ଠାକୁରମାଙ୍କ ପାଖରୁ ମଧୁବନୀ ଚିତ୍ରକଳା ଶିଖିଥିଲେ। ୧୯୮୪ ମସିହାରୁ ସେ ପେଶାଗତ ଭାବେ ଏହି କଳାରେ ଲିପ୍ତ ହୋଇଥିଲେ। ସେ ମିଥିଳାର ପାରମ୍ପରିକ କଳାରେ ନବୀନତା ଆଣିବା ପାଇଁ କାମ କରିଛନ୍ତି ଏବଂ ନୂଆଦିଲ୍ଲୀସ୍ଥ ତାଙ୍କ ଷ୍ଟୁଡିଓରେ ଏହି ଅଞ୍ଚଳର ଅନ୍ୟାନ୍ୟ ମହିଳା ଶିଳ୍ପୀମାନଙ୍କୁ ପ୍ରଶିକ୍ଷଣ ଦେଇଆସୁଛନ୍ତି।

ତାଙ୍କ ଶୈଳୀ ପାରମ୍ପରିକ ମଧୁବନୀ କଳାକୁ ଆଧୁନିକ ମାଧ୍ୟମ, ଯଥା ଏକ୍ରିଲିକ ଓ କ୍ୟାନଭାସ୍‌ର ବ୍ୟବହାର ମାଧ୍ୟମରେ ଆଧୁନିକ ରୂପ ଦେବା ପାଇଁ ପରିଚିତ। ସେ ପ୍ରାକୃତିକ ଓ ସବୁଜ ପରିବା ଆଧାରିତ ବର୍ଣ୍ଣ ବ୍ୟବହାର କରି ଚିତ୍ରାଙ୍କନ କରନ୍ତି। କୃଷ୍ଣ ଓ ରାଧାଙ୍କ ତାଙ୍କ ଚିତ୍ରଣରେ "ପ୍ରେମ, ଆକାଂକ୍ଷା ଓ ଶାନ୍ତି"ର ଭାବନା ପ୍ରକାଶ ପାଇଥାଏ ବୋଲି କୁହାଯାଏ।

## ପ୍ରଦର୍ଶନୀ 
ଦୟାଲ ଦେଶ ଓ ବିଦେଶରେ ଅନେକ ପ୍ରଦର୍ଶନୀ ଆୟୋଜନ କରିଛନ୍ତି। ୧୯୯୫ ମସିହାରେ ଫ୍ରେଞ୍ଚ ଟେଲିଭିଜନରେ ପ୍ରସାରିତ ଏକ ଡକ୍ୟୁମେଣ୍ଟାରୀରେ ତାଙ୍କ ମଧୁବନୀ କଳାକୁ ପ୍ରଦର୍ଶିତ କରାଯାଇଥିଲା। ଜୁନ୍ ୨୦୧୫ ରୁ ଜୁନ୍ ୨୦୧୬ ମଧ୍ୟରେ ଏକ୍ରିଲିକ ଓ କ୍ୟାନଭାସ୍‌ରେ ତିଆରି ତାଙ୍କ କୃତିମାନଙ୍କ ପ୍ରଦର୍ଶନୀ ମ୍ୟୁଜିୟମ୍ ଅଫ୍ ସେକ୍ରେଡ୍ ଆର୍ଟ (MOSA) ଦ୍ୱାରା ଆୟୋଜିତ ହୋଇଥିଲା।

ତାଙ୍କ ସାତଟି ମଧୁବନୀ ଚିତ୍ର, ଯେଉଁଥିରେ ପାରମ୍ପରିକ କଳା ସହ ଆଧୁନିକ ବିଷୟବସ୍ତୁର ସମନ୍ୱୟ ରହିଛି, *ଦ ନ୍ୟୁ ବିହାର* ପୁସ୍ତକରେ ସମ୍ମିଳିତ ହୋଇଛି। ପୁସ୍ତକର ଆବରଣ ପୃଷ୍ଠା ପାଇଁ ତାଙ୍କ ଅଙ୍କିତ ଚିତ୍ରରେ ସାଇକେଲ ଚାଳାଉଥିବା ଜଣେ ଝିଅ ଦେଖାଯାଏ, ଯାହା "ମହିଳା ସଶକ୍ତିକରଣ ଓ ଶିକ୍ଷାର ଅନ୍ୱେଷଣ"ର ପ୍ରତୀକ। ଏଥିରେ ଏକ ମାଛ ମଧ୍ୟ ଅଛି, ଯାହା "ରେନବୋ କୃଷି" ବା ଗ୍ରାମୀଣ ଆୟ ବୃଦ୍ଧି ପାଇଁ ବିଭିନ୍ନ କୃଷି କାର୍ଯ୍ୟର ସମନ୍ୱୟକୁ ସୂଚିତ କରେ। ପୁସ୍ତକର ଲେଖକ ଏନ୍‌.କେ. ସିଂହ ଓ ନିକୋଲାସ୍ ସ୍ଟର୍ନ ମତ ପ୍ରକାଶ କରିଥିଲେ ଯେ, "ଆଧୁନିକ ବିଷୟବସ୍ତୁରେ ପାରମ୍ପରିକ ଶୈଳୀର ବ୍ୟବହାର ମାଧ୍ୟମରେ ଭାରତୀ ମଧୁବନୀ କଳାର ପୁନରୁଜ୍ଜୀବନରେ ଅବଦାନ ରଖିପାରିବେ"।

## ପୁରସ୍କାର 
* ଏଆଇଏଫ୍‌ଏସିଏସ୍‌ (AIFACS) ପୁରସ୍କାର
* ମିଲେନିୟମ୍ ପୁରସ୍କାର
* ଜାତୀୟ ମେରିଟ୍ ପୁରସ୍କାର
* ୨୦୦୬: ହସ୍ତଶିଳ୍ପ କ୍ଷେତ୍ରରେ କୃତିତ୍ୱ ପାଇଁ ଭାରତର ଜାତୀୟ ପୁରସ୍କାର
## ଆଧାର 
ଶ୍ରେଣୀ:୧୯୬୧ ଜନ୍ମ
ନନ୍ଦିତା ରାୟ

**ନନ୍ଦିତା ରାୟ** (ଜନ୍ମ ୩ ଏପ୍ରିଲ ୧୯୫୫) ଜଣେ ଭାରତୀୟ ଚଳଚ୍ଚିତ୍ର ନିର୍ମାତା, ସମ୍ପାଦିକା ଓ ପଟକଥା ଲେଖିକା । ସେ ତାଙ୍କର ସହ-ନିର୍ଦ୍ଦେଶକ ଶିବ ପ୍ରସାଦ ମୁଖର୍ଜୀଙ୍କ ସହ ମିଶି ଇଚ୍ଛେ (୨୦୧୧) ବଙ୍ଗଳା ଚଳଚ୍ଚିତ୍ର ଦ୍ୱାରା ନିର୍ଦ୍ଦେଶନାରେ ପ୍ରଥମ ପଦାର୍ପଣ କରିଥିଲେ। ଏହି ଯୁଗଳ ମିଶି ଆକସିଡେଣ୍ଟ, ମୁକ୍ତୋଧାରା, ଅଳୀକ ସୁଖ, ରାମଧନୁ, ବେଲା ଶେଶେ, ହାମି, ପ୍ରାକ୍ତନ, ପୋସ୍ତୋ, Konntho ଏବଂ Gotro ପରି ଚଳଚ୍ଚିତ୍ରମାନ ନିର୍ଦ୍ଦେଶନା କରିଛନ୍ତି।
## ପ୍ରାରମ୍ଭିକ ଜୀବନ 
ନନ୍ଦିତା ରାୟଙ୍କ ଜନ୍ମ ୩ ଏପ୍ରିଲ ୧୯୫୫ରେ ବମ୍ବରେ ହୋଇଥିଲା। ସେ ସେଇଣ୍ଟ ଜୋସେଫ୍ କନଭେଣ୍ତ ହାଇସ୍କୁଲ, ୱିଲେ ପାର୍ଲେ ଉପନଗରରେ ଉଚ୍ଚ ଶିକ୍ଷା ଗ୍ରହଣ କରିଥିଲେ ଏବଂ ପାର୍ଲେ କଲଜରୁ ଅର୍ଥନୀତିରେ ସ୍ନାତକ ଡିଗ୍ରୀ ଲାଭ କରିଥିଲେ। ପରେ ସେ ସେହି ସ୍କୁଲରେ ପ୍ରାଥମିକ ଶିକ୍ଷିକା ଭାବେ କାର୍ଯ୍ୟାରମ୍ଭ କରିଥିଲେ।

ତାହା ପରେ ସେ University of Mumbai (କାଲିନା କ୍ୟାମ୍ପସ)ରୁ ଅର୍ଥନୀତିରେ ସ୍ନାତକୋତ୍ତର ଶିକ୍ଷା ଗ୍ରହଣ କରିଥିଲେ। ୧୯୭୭ ମସିହାରେ ସେ ନିତୀଶ ରାୟଙ୍କ ସହ ବିବାହ କରିଥିଲେ। ବର୍ତ୍ତମାନ ସେ ତାଙ୍କ ପରିବାର ସହିତ କଲିକତାରେ ବସବାସ କରୁଛନ୍ତି।
## କାର୍ଯ୍ୟଜୀବନ 
ରାୟ ୧୯୭୮ ମସିହାରେ ତାଙ୍କ ପେଶାଜୀବନ ଆରମ୍ଭ କରିଥିଲେ। ସେ ଶିଶୁମାନଙ୍କ ପାଇଁ ନିର୍ମିତ ଛୋଟ ପପେଟ୍ ଚଳଚ୍ଚିତ୍ର ଅଗଡମ୍‌-ବଗଡମ୍‌ ରେ ଗ୍ଲୋଭ୍-ପପେଟ୍ ଅପରେଟର ଓ ସହ-ନିର୍ଦ୍ଦେଶକା ଭାବେ କାମ କରିଥିଲେ। ୧୯୮୦ ଓ ୧୯୯୦ ଦଶକରେ ସେ ବିଭିନ୍ନ ଚଳଚ୍ଚିତ୍ରରେ ସହାୟକ ସମ୍ପାଦକ, ସହାୟକ ନିର୍ଦ୍ଦେଶକ, ସେଟ୍ ଡ୍ରେସର, ଗବେଷଣା ସହାୟକ ଓ ପଟକଥା ଲେଖିକା ଭାବେ କାମ କରି ଚଳଚ୍ଚିତ୍ର ଜଗତର ବିଭିନ୍ନ ପ୍ରାଙ୍ଗଣରେ ଅନୁଭବ ସଂଗ୍ରହ କରିଥିଲେ।

ପରେ ସେ ଟେଲିଭିଜନ୍ ମାଧ୍ୟମରେ ପ୍ରବେଶ କରି ETV Networkର ପ୍ରଥମ ନନ୍-ଫିକ୍ସନ୍ ଓ ଫିକ୍ସନ୍ ପ୍ରୋଡକ୍ସନ୍ ହାଉସ୍‌ର ଦାୟିତ୍ୱ ସଂପନ୍ନ କରିଥିଲେ ଏବଂ ତାଙ୍କ ବଙ୍ଗଳା ଭାଷା ଚ୍ୟାନେଲର ସୃଜନାତ୍ମକ ଓ ପ୍ରଶାସନିକ ପ୍ରବନ୍ଧକା ଭାବେ କାର୍ଯ୍ୟ କରିଥିଲେ। ସେ ନେଟୱର୍କ ପାଇଁ ୧୯ଟି ମୌଳିକ ନନ୍-ଫିକ୍ସନ୍ କାର୍ଯ୍ୟକ୍ରମ ସୃଷ୍ଟି କରିଥିଲେ, ଯାହାମଧ୍ୟରେ ପ୍ରଥମ ବଙ୍ଗଳା ମହିଳା ମ୍ୟାଗାଜିନ୍ କାର୍ଯ୍ୟକ୍ରମ *ଶ୍ରୀମତି* ଥିଲା। ସେ ପ୍ରସିଦ୍ଧ ନିର୍ଦ୍ଦେଶକମାନଙ୍କ ଦ୍ୱାରା ଏକ ଘଣ୍ଟିଆ ଟେଲିଫିଲ୍ମ ଶୃଙ୍ଖଳା ମଧ୍ୟ ଆରମ୍ଭ କରିଥିଲେ।

ରାୟ ଓ ଶିବପ୍ରସାଦ ମୁଖାର୍ଜୀ ମିଶି Windows Productions ସ୍ଥାପନା କରିଥିଲେ। ସେମାନେ ବିଭିନ୍ନ ଚ୍ୟାନେଲ ପାଇଁ କାର୍ଯ୍ୟକ୍ରମ ନିର୍ମାଣ କରିଛନ୍ତି, ଯାହାମଧ୍ୟରେ ଜୀ-ବାଙ୍ଗଲା, E-TV Bangla, Aakash Bangla, Tara Muzik, Doordarshan Kendra Kolkata, Rupashi Bangla ପରି ଚ୍ୟାନେଲଗୁଡ଼ିକ ଅନ୍ତର୍ଭୁକ୍ତ।
## ଆଧାର 
ଶ୍ରେଣୀ:୧୯୫୫ ଜନ୍ମ
ସିଂହପୁରୀ ପ୍ରଦେଶ

: *ସିଂହପୁରୀ ଅନ୍ୟାନ୍ୟ ଅର୍ଥ ପାଇଁ, ସିଂହପୁରୀ (ବିସ୍ମରଣ) ଦେଖନ୍ତୁ।*

**ସିଂହପୁରୀ** ହେଉଛି ଥାଇଲ୍ୟାଣ୍ଡର କେନ୍ଦ୍ରୀୟ ଅଞ୍ଚଳରେ ଅବସ୍ଥିତ ଏକ ପ୍ରଦେଶ, ଯାହା ବ୍ୟାଙ୍କକରୁ 140 କିଲୋମିଟର ଦୂରରେ ଅବସ୍ଥିତ। ଐତିହାସିକ ଭାବରେ, ଏହା ଏକ ଗୁରୁତ୍ୱପୂର୍ଣ୍ଣ ଅଞ୍ଚଳ ଥିଲା, କାରଣ ଆୟୁଥାୟା ସମୟର ଶେଷ ଭାଗରେ ବାଙ୍ଗ ରାଚାନ ଶିବିର ଏଠାରେ ଅବସ୍ଥିତ ଥିଲା।
ଗୌରୀ ଶିନ୍ଦେ

**ଗୌରୀ ଶିନ୍ଦେ** (ଜନ୍ମ ୬ ଜୁଲାଇ ୧୯୭୪) ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶିକା ଓ ପଟକଥା ଲେଖିକା । ସେ ତାଙ୍କର ପ୍ରଥମ ନିର୍ଦ୍ଦେଶିତ ଚଳଚ୍ଚିତ୍ର ଇଂଲିଶ ଭିଙ୍ଗ୍ଲିଶ (୨୦୧୨) ଦ୍ୱାରା ଚଳଚ୍ଚିତ୍ର ନିର୍ଦ୍ଦେଶନାରେ ପଦାର୍ପଣ କରିଥିଲେ, ଯେଉଁଥିରେ ଅଭିନେତ୍ରୀ ଶ୍ରୀଦେବୀଙ୍କର ଚଳଚ୍ଚିତ୍ର ଜଗତକୁ ପୁନରାଗମନ ହୋଇଥିଲା । ୨୦୧୨ ମସିହାରେ ସେ Financial Times ପକ୍ଷରୁ ପ୍ରକାଶିତ ‘25 Indians To Watch’ ତାଲିକାରେ ସ୍ଥାନ ପାଇଥିଲେ। ସେହି ବର୍ଷ ସେ ରେଡ଼ିଫଙ୍କ ‘Bollywood's 5 Best Directors of 2012’ ତାଲିକାରେ ମଧ୍ୟ ଅନ୍ତର୍ଭୁକ୍ତ ହୋଇଥିଲେ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ଗୌରୀ ଶିନ୍ଦେଙ୍କ ଜନ୍ମ ଏବଂ ପାଳନପୋଷଣ ପୁନେରେ ହୋଇଥିଲା। ସେ ସେଇଣ୍ଟ ଜୋସେଫ ହାଇସ୍କୁଲରେ ପାଠ ପଢ଼ିଥିଲେ ଏବଂ ପରେ ସିମ୍ବୋଇସିସ ଇନ୍‌ଷ୍ଟିଚ୍ୟୁଟ ଅଫ ମାସ କମ୍ୟୁନିକେସନରୁ ସ୍ନାତକ ଡିଗ୍ରୀ ଲାଭ କରିଥିଲେ। କଲେଜ ଜୀବନର ଶେଷ ଦିନରୁ ସେ ଚଳଚ୍ଚିତ୍ର ନିର୍ମାଣ ପ୍ରତି ଆକର୍ଷିତ ହୋଇଥିଲେ।

## କାର୍ଯ୍ୟଜୀବନ 
ସେ ଇଣ୍ଟର୍ନଶିପ ପାଇଁ ବମ୍ବେକୁ ଯାଇ ଡକ୍ୟୁମେଣ୍ଟାରୀ ନିର୍ଦ୍ଦେଶକ ସିଦ୍ଧାର୍ଥ କାକାଙ୍କ ସହ କାମ କରିଥିଲେ। ପରେ ସେ IBW, Bates Clarion ଏବଂ Lowe Lintas ପରି ବିଜ୍ଞାପନ ସଂସ୍ଥାଗୁଡ଼ିକ ସହ କାମ କରିଥିଲେ, ଯେଉଁଠାରେ ଆର୍‌ ବାଲକି ସୃଜନାତ୍ମକ ନିର୍ଦ୍ଦେଶକ ଥିଲେ।

ପରବର୍ତ୍ତୀ ବର୍ଷଗୁଡ଼ିକରେ ସେ ୧୦୦ରୁ ଅଧିକ ବିଜ୍ଞାପନ ଓ ସ୍ୱଳ୍ପଦୈର୍ଘ୍ୟ ଚଳଚ୍ଚିତ୍ର ନିର୍ମାଣ କରିଥିଲେ। ତାଙ୍କର ସ୍ୱଳ୍ପଦୈର୍ଘ୍ୟ ଚଳଚ୍ଚିତ୍ର *Oh Man!* (୨୦୦୧) ବର୍ଲିନ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ପାଇଁ ଚୟନିତ ହୋଇଥିଲା।

ସେ English Vinglish (୨୦୧୨) ଦ୍ୱାରା ନିର୍ଦ୍ଦେଶକା ଭାବେ ପ୍ରଥମ ପୂର୍ଣ୍ଣଦୈର୍ଘ୍ୟ ଚଳଚ୍ଚିତ୍ର ନିର୍ମାଣ କରିଥିଲେ। ଏହି ଚଳଚ୍ଚିତ୍ରର ନିର୍ମାଣ ତାଙ୍କ ମାଆଙ୍କ ସହ ନିଜସ୍ୱ ସମ୍ପର୍କରୁ ପ୍ରେରିତ ହୋଇଥିଲା। ତାଙ୍କ ମାଆ ପୁଣେରେ ଘରୁ ଆଚାର ବ୍ୟବସାୟ କରୁଥିଲେ ଏବଂ ମରାଠୀ ଭାଷାଭାଷୀ ଥିଲେ, କିନ୍ତୁ ଇଂରାଜୀରେ ପ୍ରବୀଣ ନଥିଲେ। ଶିନ୍ଦେ ଏକ ସାକ୍ଷାତ୍କାରରେ କହିଥିଲେ, “ମୁଁ ଏହି ଚଳଚ୍ଚିତ୍ର ମୋ ମାଆଙ୍କୁ ‘ସରି’ କହିବା ପାଇଁ ବନାଇଛି।”

ଏହି ଚଳଚ୍ଚିତ୍ର ୧୪ ସେପ୍ଟେମ୍ବର ୨୦୧୨ରେ ଟରଣ୍ଟୋ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା ଏବଂ ୫ ଅକ୍ଟୋବର ୨୦୧୨ରେ ଭାରତ ଓ ବିଶ୍ୱସାରା ବ୍ୟାପାରିକ ଭାବେ ମୁକ୍ତି ପାଇଥିଲା। ଏହା ସମାଲୋଚନାତ୍ମକ ଓ ବ୍ୟବସାୟିକ ଭାବେ ସଫଳ ହୋଇଥିଲା। ସେ ସର୍ବୋତ୍କୃଷ୍ଟ ପ୍ରଥମ ନିର୍ଦ୍ଦେଶକ ପାଇଁ Filmfare Award for Best Debut Director ଅର୍ଜନ କରିଥିଲେ ଏବଂ ‘Laadli National Media Awards for Gender Sensitivity’ ମଧ୍ୟ ଲାଭ କରିଥିଲେ।

## ବ୍ୟକ୍ତିଗତ ଜୀବନ 
ଶିନ୍ଦେ ୨୦୦୭ ମସିହାରେ ଚଳଚ୍ଚିତ୍ର ନିର୍ଦ୍ଦେଶକ ଆର୍‌ ବାଲକିଙ୍କ ସହ ବିବାହ କରିଥିଲେ।

## ଚଳଚ୍ଚିତ୍ର ତାଲିକା 
## ଆଧାର 
ଶ୍ରେଣୀ:୧୯୭୪ ଜନ୍ମ
ଶୋଭା ନାଇଡ଼ୁ

**ଶୋଭା ନାଇଡୁ** (୧୯୫୬ – ୧୪ ଅକ୍ଟୋବର ୨୦୨୦) ଜଣେ ଭାରତୀୟ କୁଚିପୁଡ଼ି ନୃତ୍ୟଶିଳ୍ପୀ, ଶିକ୍ଷିକା ଓ ନୃତ୍ୟନିର୍ଦ୍ଦେଶିକା ଥିଲେ। ପ୍ରସିଦ୍ଧ କୁଚିପୁଡ଼ି ଗୁରୁ ୱେମ୍ପତି ଚିନ୍ନା ସତ୍ୟମଙ୍କ ଶିଷ୍ୟା ଭାବେ ସେ ଏହି ନୃତ୍ୟଶୈଳୀର ଅଗ୍ରଣୀ ପ୍ରତିନିଧିମାନଙ୍କ ମଧ୍ୟରୁ ଅନ୍ୟତମ ଥିଲେ। ପାରମ୍ପରିକ ନୃତ୍ୟନାଟ୍ୟରେ ସତ୍ୟଭାମାଙ୍କ ଭୂମିକା ପାଇଁ ସେ ବିଶେଷ ପରିଚିତ ଥିଲେ। ସେ ହାଇଦ୍ରାବାଦସ୍ଥ ଶ୍ରୀନିବାସ କୁଚିପୁଡ଼ି ଆର୍ଟ ଏକାଡେମୀର ପ୍ରାଚାର୍ଯ୍ୟ ଥିଲେ । ତାଙ୍କ ଦୀର୍ଘ କାର୍ଯ୍ୟଜୀବନରେ ସେ ହଜାର ହଜାର ଛାତ୍ରଛାତ୍ରୀଙ୍କୁ ପ୍ରଶିକ୍ଷଣ ଦେଇଥିଲେ ଏବଂ ଅନେକ ନୃତ୍ୟନାଟ୍ୟର ନିର୍ଦ୍ଦେଶନା କରିଥିଲେ। ଶାସ୍ତ୍ରୀୟ ନୃତ୍ୟକ୍ଷେତ୍ରରେ ତାଙ୍କ ଉଲ୍ଲେଖନୀୟ ଅବଦାନ ପାଇଁ ସେ ୧୯୯୧ ମସିହାରେ ସଙ୍ଗୀତ ନାଟକ ଅକାଦେମୀ ପୁରସ୍କାର ଏବଂ ୨୦୦୧ ମସିହାରେ ଭାରତ ସରକାରଙ୍କ ପକ୍ଷରୁ ପଦ୍ମଶ୍ରୀ ସମ୍ମାନ ପ୍ରାପ୍ତ କରିଥିଲେ।

## ପ୍ରାରମ୍ଭିକ ଜୀବନ 
ଶୋଭା ନାଇଡୁଙ୍କ ଜନ୍ମ ୧୯୫୬ ମସିହାରେ ଆନ୍ଧ୍ର ପ୍ରଦେଶର ଅନକାପଲ୍ଲୀରେ ହୋଇଥିଲା । ତାଙ୍କ ପିତା କେ.ଭି. ନାଇଡୁ ଆରମ୍ଭରେ ତାଙ୍କ ନୃତ୍ୟ ଅଭିରୁଚିକୁ ସମର୍ଥନ କରୁନଥିଲେ ଏବଂ ତାଙ୍କୁ ଡାକ୍ତର ହେବାକୁ ଇଚ୍ଛା ପ୍ରବର୍ତ୍ତାଉଥିଲେ। କିନ୍ତୁ ତାଙ୍କ ମାତା ସରୋଜିନୀ ଦେବୀ ତାଙ୍କୁ ନୃତ୍ୟରେ ପ୍ରେରଣା ଦେଇଥିଲେ। ସେ ରାଜାମୁନ୍ଦ୍ରୀରେ ପି.ଏଲ୍‌. ରେଡ୍ଡିଙ୍କ ନିକଟରେ ପ୍ରଥମେ ନୃତ୍ୟ ଶିକ୍ଷା ଆରମ୍ଭ କରିଥିଲେ ଏବଂ ପରେ ମାଦ୍ରାସ (ବର୍ତ୍ତମାନ ଚେନ୍ନାଇ)ରେ ପ୍ରସିଦ୍ଧ କୁଚିପୁଡ଼ି ଗୁରୁ ୱେମ୍ପତି ଚିନ୍ନା ସତ୍ୟମଙ୍କ ନିକଟରେ ଉଚ୍ଚ ଶିକ୍ଷା ଗ୍ରହଣ କରିଥିଲେ। ସେ ପରେ ଚେନ୍ନାଇର କ୍ୱିନ୍ ମେରୀସ୍ କଲେଜରୁ ଡିଗ୍ରୀ ହାସଲ କରିଥିଲେ।

## କାର୍ଯ୍ୟଜୀବନ 
ୱେମ୍ପତି ଚିନ୍ନା ସତ୍ୟମଙ୍କ ନିକଟରେ ଶିକ୍ଷା ଗ୍ରହଣ କରୁଥିବାବେଳେ ଶୋଭା ନାଇଡୁ ଜଣେ ପ୍ରତିଭାଶାଳୀ ଶିଷ୍ୟା ଭାବେ ପରିଚିତ ହୋଇଉଠିଥିଲେ। ତାଙ୍କ ଅରଙ୍ଗେତ୍ରମ (ପ୍ରଥମ ମଞ୍ଚ ପ୍ରଦର୍ଶନ) ସଫଳ କାର୍ଯ୍ୟଜୀବନର ଆରମ୍ଭ ସୂଚନା କରିଥିଲା। ପିତାଙ୍କ ପ୍ରାରମ୍ଭିକ ଅସ୍ୱୀକୃତି ସତ୍ତ୍ୱେ ତାଙ୍କ ଅରଙ୍ଗେତ୍ରମର ସଫଳତା ପରେ ସେ ଚେନ୍ନାଇରୁ ହାଇଦ୍ରାବାଦକୁ ଫେରି ନିୟମିତ ପ୍ରଦର୍ଶନ ଜାରି ରଖିଥିଲେ।

ସେ କୁଚିପୁଡ଼ି ନୃତ୍ୟରେ ସତ୍ୟଭାମା, ପଦ୍ମାବତୀ ଏବଂ ରବୀନ୍ଦ୍ରନାଥ ଠାକୁରଙ୍କ "ଚଣ୍ଡାଳିକା"ର ନାୟିକା ଭଳି ଗୁରୁତ୍ୱପୂର୍ଣ୍ଣ ଚରିତ୍ରରେ ଅଭିନୟ କରି ପ୍ରସିଦ୍ଧି ଲାଭ କରିଥିଲେ। ତାଙ୍କ ପ୍ରଦର୍ଶନ କୁଚିପୁଡ଼ିରେ ଉଚ୍ଚ ମାନକ ସ୍ଥାପନ କରିଥିଲା। କାର୍ଯ୍ୟଜୀବନର ଆରମ୍ଭରେ ସେ କିଛି ସିନେମା ପ୍ରସ୍ତାବ ମଧ୍ୟ ପାଇଥିଲେ, କିନ୍ତୁ ସେ ଶାସ୍ତ୍ରୀୟ ନୃତ୍ୟ ପ୍ରତି ନିଜ ନିଷ୍ଠା ଅଟୁଟ ରଖିଥିଲେ।

ସେ ଭାରତ ସହିତ ଆମେରିକା, ୟୁନାଇଟେଡ୍ କିଙ୍ଗଡମ୍, ସୋଭିଏତ୍ ସଂଘ, ସିରିଆ, ତୁର୍କୀ, ହଙ୍କଙ୍ଗ, ଇରାକ ଏବଂ କାମ୍ବୋଡିଆ ଭଳି ଦେଶର ସାଂସ୍କୃତିକ ଆୟୋଜନରେ ଭାରତର ପ୍ରତିନିଧିତ୍ୱ କରିଥିଲେ। ଏହାସହ ସେ ପଶ୍ଚିମ ଇଣ୍ଡିଜ୍, ମେକ୍ସିକୋ, ଭେନେଜୁଏଲା, ଟ୍ୟୁନିସିଆ ଏବଂ କ୍ୟୁବାକୁ ଭାରତ ସରକାର ପକ୍ଷରୁ ସାଂସ୍କୃତିକ ଦଳ ନେତୃତ୍ୱ ଦେଇଥିଲେ।

୧୯୮୦ ମସିହାରେ ସେ ହାଇଦ୍ରାବାଦରେ ଶ୍ରୀନିବାସ କୁଚିପୁଡ଼ି ଆର୍ଟ ଏକାଡେମୀ ସ୍ଥାପନା କରିଥିଲେ ଏବଂ ୪୦ ବର୍ଷ ଧରି ଏହାର ପ୍ରାଚାର୍ଯ୍ୟ ଭାବେ କାର୍ଯ୍ୟରତ ଥିଲେ। ସେ ଭାରତ ଓ ବିଦେଶର ୧,୫୦୦ରୁ ଅଧିକ ନୃତ୍ୟଶିଳ୍ପୀଙ୍କୁ ପ୍ରଶିକ୍ଷଣ ଦେଇଥିଲେ। ତାଙ୍କ କାଳରେ ସେ ୮୦ରୁ ଅଧିକ ସ୍ୱତନ୍ତ୍ର ନୃତ୍ୟ ପ୍ରସ୍ତୁତି ଓ ୧୫ଟି ବ୍ୟାଲେର ନିର୍ଦ୍ଦେଶନା କରିଥିଲେ।

## ବ୍ୟକ୍ତିଗତ ଜୀବନ 
ଶୋଭା ନାଇଡୁ ପ୍ରସିଦ୍ଧ କର୍ଣ୍ଣାଟକ ସଙ୍ଗୀତ ବାଇଓଲିନ୍ ବାଦକ ଦ୍ୱାରମ୍ ୱେଙ୍କଟସ୍ୱାମୀ ନାଇଡୁଙ୍କ ସହ ଆତ୍ମୀୟ ସମ୍ପର୍କିତ ଥିଲେ। ସେ ୧୪ ଅକ୍ଟୋବର ୨୦୨୦ ରେ ହାଇଦ୍ରାବାଦରେ ୬୪ ବର୍ଷ ବୟସରେ ପରଲୋକ ଗମନ କରିଥିଲେ। ତାଙ୍କ ପରେ ସ୍ୱାମୀ ଅର୍ଜୁନ ରାଓ (ଅବସରପ୍ରାପ୍ତ ଆଇଏଏସ୍‌ ଅଧିକାରୀ) ଓ କନ୍ୟା ସାଇ ଶିବରଞ୍ଜନୀ ଅଛନ୍ତି।

## ଆଧାର 
ଶ୍ରେଣୀ:୧୯୫୬ ଜନ୍ମ
ସୌନ୍ଦର୍ଯ୍ୟା ରଜନୀକାନ୍ତ

**ସୌନ୍ଦର୍ଯ୍ୟା ରଜନୀକାନ୍ତ** (ଜନ୍ମନାମ: ଶକୁ ବାଇ ରାଓ ଗାଇକୱାଡ; ୨୦ ସେପ୍ଟେମ୍ବର ୧୯୮୪) ଜଣେ ଭାରତୀୟ ଗ୍ରାଫିକ୍ ଡିଜାଇନର୍, ଚଳଚ୍ଚିତ୍ର ପ୍ରଯୋଜିକା ଏବଂ ନିର୍ଦ୍ଦେଶିକା, ଯିଏ ମୁଖ୍ୟତଃ ତାମିଲ ସିନେମାରେ କାର୍ଯ୍ୟରତ। ସେ Ocher Picture Productionsର ସ୍ଥାପିକା । ସୌନ୍ଦର୍ଯ୍ୟା ତାଙ୍କ ଚଳଚ୍ଚିତ୍ର ଜୀବନର ଆରମ୍ଭ ଗ୍ରାଫିକ୍ ଡିଜାଇନର୍ ଭାବେ କରିଥିଲେ। ତାଙ୍କ ପିତା ରଜନୀକାନ୍ତଙ୍କ ଅଭିନୀତ ଚଳଚ୍ଚିତ୍ରଗୁଡ଼ିକ ପାଇଁ ସେ ଟାଇଟଲ୍ ସିକ୍ୱେନ୍ସ ଡିଜାଇନ୍ କରିଥିଲେ। ସେ ୨୦୧୦ ମସିହାରେ *ଗୋଆ* (୨୦୧୦) ଚଳଚ୍ଚିତ୍ର ମାଧ୍ୟମରେ ପ୍ରଯୋଜିକା ଭାବେ ପ୍ରବେଶ କରିଥିଲେ ଏବଂ ୨୦୧୪ ମସିହାରେ କୋଚଡ଼ାଇୟାଁ (*Kochadaiiyaan)* ଚଳଚ୍ଚିତ୍ର ଦ୍ୱାରା ନିର୍ଦ୍ଦେଶିକା ଭାବେ ତାଙ୍କ ପେଶା ଜୀବନ ଆରମ୍ଭ କରିଥିଲେ।

## କାର୍ଯ୍ୟଜୀବନ 
ସୌନ୍ଦର୍ଯ୍ୟ ରଜନୀକାନ୍ତଙ୍କ ଜନ୍ମନାମ ଶକୁ ବାଇ ରାଓ ଗାଇକୱାଡ। ସେ ଚେନ୍ନାଇର ୱେଳାଚେରୀରେ ଅବସ୍ଥିତ ଆଶ୍ରମ ମାଟ୍ରିକୁଲେସନ ହାଇଏର ସେକେଣ୍ଡାରୀ ସ୍କୁଲlରେ ପ୍ରାଥମିକ ଶିକ୍ଷା ଗ୍ରହଣ କରିଥିଲେ।

୨୦୦୫ ମସିହାରେ ସେ Ocher Studios ନାମକ ଏକ ଭିଜୁଆଲ୍ ଇଫେକ୍ଟ୍ସ ଷ୍ଟୁଡିଓ ସ୍ଥାପନା କରିଥିଲେ ଏବଂ ସେହିବର୍ଷ ତାଙ୍କର ପ୍ରଥମ ପ୍ରକଳ୍ପ *Chandramukhi* ଥିଲା। ୨୦୦୮ ମସିହାରେ Ocher Studios Warner Bros. Entertainment ସହ ଏକ ଚୁକ୍ତି ସ୍ୱାକ୍ଷର କରିଥିଲା, ଯାହାଦ୍ୱାରା ତାମିଳ ଚଳଚ୍ଚିତ୍ର ପ୍ରସ୍ତୁତି ଏବଂ ବିତରଣରେ ସହଯୋଗ କରାଯାଇଥିଲା।

ସୌନ୍ଦର୍ଯ୍ୟଙ୍କ ନିର୍ଦ୍ଦେଶନା ଆରମ୍ଭ ପ୍ରଥମେ *Sultan: The Warrior* ନାମକ ଏକ 3D ଏନିମେଟେଡ୍ ଚଳଚ୍ଚିତ୍ର ମାଧ୍ୟମରେ ହେବାକୁ ଥିଲା, ଯେଉଁଥିରେ ତାଙ୍କ ପିତା ରଜନୀକାନ୍ତଙ୍କ କଣ୍ଠ ସ୍ୱର ଥିବାକୁ ଥିଲା। ବହୁ ପୂର୍ବ-ପ୍ରସ୍ତୁତି ଏବଂ ଟିଜର୍ ମୁକ୍ତି ସତ୍ୱେ ଚଳଚ୍ଚିତ୍ରଟି ପରେ ବାତିଲ୍ କରାଯାଇଥିଲା। ପରବର୍ତ୍ତୀକାଳରେ ସେ ମୋସନ୍ କ୍ୟାପ୍ଚର୍ ପ୍ରଯୁକ୍ତିରେ ତିଆରି *Kochadaiiyaan* ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ, ଯେଉଁଥିରେ ରଜନୀକାନ୍ତ ଅଭିନୟ କରିଥିଲେ। ଏହି ଚଳଚ୍ଚିତ୍ର ମାଧ୍ୟମରେ ସୌନ୍ଦର୍ଯ୍ୟା ତାଙ୍କ ପିତାଙ୍କୁ ପୂର୍ଣ୍ଣଦୈର୍ଘ୍ୟ ଚଳଚ୍ଚିତ୍ରରେ ନିର୍ଦ୍ଦେଶନା କରିଥିବା ପ୍ରଥମ ମହିଳା ଭାବେ ପରିଚିତ ହୋଇଥିଲେ।[8] ୨୦୧୪ ମସିହାରେ NDTV Indian of the Year ପୁରସ୍କାରରେ ସେ “Technical Innovation In Film” ପାଇଁ ସମ୍ମାନିତ ହୋଇଥିଲେ।[9]

୨୦୧୬ ମସିହାରେ ସେ ଧନୁଷ, କାଜଳ ଅଗରୱାଲ୍ ଏବଂ ମଞ୍ଜିମା ମୋହନଙ୍କ ସହ *Nilavukku En Mel Ennadi Kobam* ନାମକ ଚଳଚ୍ଚିତ୍ରର ପୂର୍ବ-ପ୍ରସ୍ତୁତି କାମ କରିଥିଲେ, କିନ୍ତୁ ଚଳଚ୍ଚିତ୍ରଟି ପରେ ବାତିଲ୍ ହୋଇଥିଲା। ଏହା ୨୦୨୩ ମସିହାରେ ସୌନ୍ଦର୍ଯ୍ୟାଙ୍କ ସଂପୃକ୍ତି ବିନା ପୁନରୁଜ୍ଜୀବିତ ହୋଇଥିଲା। ତାଙ୍କ ପରବର୍ତ୍ତୀ ନିର୍ଦ୍ଦେଶନା ଉଦ୍ୟମ *Velaiilla Pattadhari 2* ଥିଲା।

୨୦୧୮ ମସିହାରେ ସେ May6 Entertainment ନାମକ ଏକ ପ୍ରଯୋଜନା କମ୍ପାନୀ ଆରମ୍ଭ କରିଥିଲେ। ୨୦୨୧ ମସିହାରେ ସେ *ହୁଟେ* ନାମକ ଏକ ସୋସିଆଲ୍ ମିଡିଆ ପ୍ଲାଟଫର୍ମ ସ୍ଥାପନା କରିଥିଲେ, ଯାହା ଶବ୍ଦ ସନ୍ଦେଶ ଉପରେ ଆଧାରିତ।

## ବ୍ୟକ୍ତିଗତ ଜୀବନ 
ସୌନ୍ଦର୍ଯ୍ୟା ଅଭିନେତା ରଜନୀକାନ୍ତ ଏବଂ ତାଙ୍କ ସହଧର୍ମିଣୀ ଲଥାଙ୍କ କନିଷ୍ଠ କନ୍ୟା। ତାଙ୍କ ଜଣେ ଜ୍ୟେଷ୍ଠା ଭଉଣୀ ଅଛନ୍ତି, ଐଶ୍ୱର୍ଯ୍ୟା ରଜନୀକାନ୍ତ। ସୌନ୍ଦର୍ଯ୍ୟା ୩ ସେପ୍ଟେମ୍ବର ୨୦୧୦ ରେ ଚେନ୍ନାଇର ରାଣୀ ମେୟାମି ହଲରେ ଶିଳ୍ପପତି ଅଶ୍ୱିନ୍ ରାମକୁମାରଙ୍କ ସହ ବିବାହ କରିଥିଲେ। ଏହି ଦମ୍ପତିଙ୍କ ଏକ ପୁତ୍ର ୬ ମଇ ୨୦୧୫ ରେ ଜନ୍ମ ନେଇଥିଲେ। ସେପ୍ଟେମ୍ବର ୨୦୧୬ ରେ ସୌନ୍ଦର୍ଯ୍ୟା ଘୋଷଣା କରିଥିଲେ ଯେ ସେ ଦୁହେଁ ପାରସ୍ପରିକ ସମ୍ମତିରେ ବିବାହ ବିଚ୍ଛେଦ ପାଇଁ ଆବେଦନ କରିଛନ୍ତି। ଜୁଲାଇ ୨୦୧୭ ରେ ସେମାନେ ଆଧିକାରିକ ଭାବେ ବିବାହ ବିଚ୍ଛେଦ ହୋଇଥିଲା ।

୧୧ ଫେବ୍ରୁଆରୀ ୨୦୧୯ ରେ ସେ ଅଭିନେତା ଏବଂ ବ୍ୟବସାୟୀ ବିଶାଗନ ବଣଙ୍ଗମୁଡିଙ୍କ ସହ ଚେନ୍ନାଇର ଲୀଲା ପେଲେସରେ ପୁନଃ ବିବାହ କରିଥିଲେ। ସେମାନଙ୍କ ପୁତ୍ର ୨୦୨୨ ମସିହାରେ ଜନ୍ମ ନେଇଥିଲେ।

## ଆଧାର 
ଶ୍ରେଣୀ:୧୯୮୪ ଜନ୍ମ
ସୁଜେଟ୍ ଡେଭେନପୋର୍ଟ

ସୁଜେଟ୍ ଲୁଇସ୍ ଡେଭେନପୋର୍ଟ (ଜନ୍ମ ଜାନୁଆରୀ ୧୯୬୩) ଜଣେ ଅବସରପ୍ରାପ୍ତ ବ୍ରିଟିଶ ପୋଲିସ ଅଧିକାରୀ ଯିଏ ଗ୍ଲୋସେଷ୍ଟରଶାୟାର କନଷ୍ଟାବୁଲାରିର ପୂର୍ବତନ ମୁଖ୍ୟ କନଷ୍ଟେବଳ ଥିଲେ। ତାଙ୍କୁ ୨୦୧୩ ମସିହାରେ ନିଯୁକ୍ତ କରାଯାଇଥିଲା, ସେ ଏହି ଭୂମିକାରେ କାର୍ଯ୍ୟ କରୁଥିବା ପ୍ରଥମ ମହିଳା ହୋଇଥିଲେ; ଏହା ପୂର୍ବରୁ, ସେ ବିଭିନ୍ନ ଅନ୍ୟାନ୍ୟ ପୋଲିସ ଭୂମିକା ଗ୍ରହଣ କରିଥିଲେ। ସେ ପୋଲିସ ଅଧିକାରୀ ଭାବରେ ତିରିଶ ବର୍ଷ ସେବା କରି ୨୦୧୭ ମସିହାରେ ଅବସର ନେଇଥିଲେ।

## ଜୀବନ ଏବଂ ବୃତ୍ତି
ସୁଜେଟ୍ ଲୁଇସ୍ ଡେଭେନପୋର୍ଟ ଜାନୁଆରୀ ୧୯୬୩ ରେ ଜନ୍ମଗ୍ରହଣ କରିଥିଲେ। ଯଦିଓ ଡେଭେନପୋର୍ଟ ଉତ୍ତର ୟର୍କସାୟାରର, ସେ ପଶ୍ଚିମ ମର୍ସିଆ ପୋଲିସ ସହିତ ତାଙ୍କର ପୋଲିସ କ୍ୟାରିୟର ଆରମ୍ଭ କରିଥିଲେ । ସେ ବିଭିନ୍ନ ବାହିନୀ ପାଇଁ ଅନେକ ପୋଲିସ ଭୂମିକାରେ କାମ କରିଥିଲେ; ୨୦୦୨ ସୁଦ୍ଧା, ସେ ଷ୍ଟାଫୋର୍ଡଶାୟାର ପୋଲିସ ପାଇଁ କାମ କରୁଥିଲେ । ସେ ୨୦୦୫ ରେ କିଛି ସମୟ ପାଇଁ ଗୃହ କାର୍ଯ୍ୟାଳୟରେ କାମ କରିବାକୁ ଚାଲିଗଲେ ; ତା'ପରେ ସେ ଷ୍ଟାଫୋର୍ଡଶାୟାର ପୋଲିସକୁ ଫେରି ଆସି ସହାୟକ ମୁଖ୍ୟ କନଷ୍ଟେବଳ ଭୂମିକାରେ କାମ କଲେ। ଷ୍ଟାଫୋର୍ଡଶାୟାର ବାହିନୀ ସହିତ ତାଙ୍କ କ୍ୟାରିୟର ସମୟରେ ଏକ ସମୟରେ, ସେ "ଅପରାଧ ଏବଂ ବିବିଧତା" ପୋର୍ଟଫୋଲିଓ ଧାରଣ କରିଥିଲେ। ୨୦୦୭ ରେ, ଡେଭେନପୋର୍ଟ ପଶ୍ଚିମ ମିଡଲ୍ୟାଣ୍ଡସ୍ ପୋଲିସକୁ ଚାଲିଗଲେ , ଯେଉଁଠାରେ ସେ "ଗୋଇନ୍ଦା ଏବଂ ପଡ଼ୋଶୀ ପୋଲିସିଂ" ପାଇଁ ଦାୟୀ ଥିଲେ। 

୨୦୧୧ ମସିହାରେ, ଡେଭେନପୋର୍ଟ ନର୍ଥାମ୍ପଟନଶାୟାର ପୋଲିସରେ ଡେପୁଟି ଚିଫ୍ କନଷ୍ଟେବଲ୍ ଥିବା ସମୟରେ , ସ୍ୱାଧୀନ ପୋଲିସ ଅଭିଯୋଗ କମିଶନ ୨୦୦୨ ମସିହାରେ ଆମେଚିଅର ଫୁଟବଲ୍ ଖେଳାଳି କେଭିନ୍ ନୁନ୍ସଙ୍କ ହତ୍ୟା ମାମଲାରେ ଡେଭେନପୋର୍ଟ ସମେତ ଚାରି ଜଣ ଷ୍ଟାଫୋର୍ଡଶାୟାର ଅଧିକାରୀଙ୍କ ଆଚରଣର ତଦନ୍ତ ଆରମ୍ଭ କରିଥିଲେ। ୨୦୦୮ ମସିହାରେ ନୁନ୍ସଙ୍କ ହତ୍ୟା ପାଇଁ ପାଞ୍ଚ ଜଣଙ୍କୁ ଦୋଷୀ ସାବ୍ୟସ୍ତ କରାଯାଇଥିଲା; ଦୋଷୀ ବ୍ୟକ୍ତିମାନେ ଆପିଲ୍ କୋର୍ଟରେ ଏକ ଆବେଦନ କରିଥିଲେ , ଏବଂ ୨୦୧୨ ମସିହାରେ ସେମାନଙ୍କର ଦୋଷୀ ସାବ୍ୟସ୍ତ କରାଯାଇଥିଲା। IPCC ୨୦୧୬ ମସିହାରେ ଡେଭେନପୋର୍ଟ ସମେତ ଅଧିକାରୀମାନଙ୍କୁ ଦୁଷ୍କର୍ମରୁ ମୁକ୍ତ କରିଥିଲା;  ଡେଭେନପୋର୍ଟ କହିଥିଲେ ଯେ ତାଙ୍କ ବିରୁଦ୍ଧରେ ମାମଲା ଶେଷ ହୋଇଥିବାରୁ ସେ "ଖୁସି ଏବଂ ଆଶ୍ୱସ୍ତ" ଥିଲେ।

୨୦୧୩ ପୂର୍ବରୁ, ଡେଭେନପୋର୍ଟ ଆଠ ବର୍ଷ ପାଇଁ ବ୍ରିଟିଶ ଆସୋସିଏସନ ଫର୍ ଓମେନ୍ ଇନ୍ ପୋଲିସିଂର ଉପାଧ୍ୟକ୍ଷ ଥିଲେ ।  ଏହା ସହିତ, ତାଙ୍କୁ ୨୦୧୧ ମସିହାରେ ଆସୋସିଏସନ ଅଫ୍ ଚିଫ୍ ପୋଲିସ ଅଫିସର୍ସ ପାଇଁ ରୋଡ୍ ପୋଲିସିଂ ପାଇଁ ଜାତୀୟ ନେତୃତ୍ୱ ଭାବରେ ନିଯୁକ୍ତ କରାଯାଇଥିଲା, ଏହି ଭୂମିକା ସେ ଅବସର ପର୍ଯ୍ୟନ୍ତ ନିର୍ବାହ କରିଥିଲେ।

୨୦୧୩ ମସିହାରେ, ସେ ଗ୍ଲୋସେଷ୍ଟରଶାୟାର କନଷ୍ଟାବୁଲାରିର ପ୍ରଥମ ମହିଳା ମୁଖ୍ୟ କନଷ୍ଟେବଲ୍ ହୋଇଥିଲେ । ୨୦୧୬ ମସିହାରୁ, ଡେଭେନପୋର୍ଟ ପୋଲିସିଂ କଲେଜର ବୋର୍ଡରେ ବସିଥିଲେ । ଏହି ଭୂମିକାରେ ଥିବା ସମୟରେ, ରିପୋର୍ଟ ହୋଇଥିଲା ଯେ ସେ ତାଙ୍କ ବାହିନୀର ଅଧିକାରୀମାନଙ୍କୁ ଦାଢ଼ି କାଟିବା କିମ୍ବା ଘୋଡାଇ ରଖିବାକୁ ନିର୍ଦ୍ଦେଶ ଦେଇଥିଲେ, ଦୃଶ୍ୟମାନ ଟାଟୁ ଏବଂ ଅନୁପଯୁକ୍ତ ମେକଅପ୍ ଉପରେ ନିଷେଧ ସହିତ, ବିବିସିର ନ୍ୟୁଜବିଟ୍ ରିପୋର୍ଟ କରିଥିଲା ​​ଯେ ବିକଳ୍ପ ଭାବରେ ଦାଢ଼ି ଜାଲକୁ ଅନୁମତି ଦିଆଯିବ। ଡେଭେନପୋର୍ଟ ତିରିଶ ବର୍ଷ ପୋଲିସ ଅଧିକାରୀ ଭାବରେ କାର୍ଯ୍ୟ କରିବା ପରେ ୨୦୧୭ ମସିହାରେ ଅବସର ନେଇଥିଲେ। 

## ସମ୍ମାନ ଏବଂ ସ୍ୱୀକୃତି
ଡେଭେନପୋର୍ଟ ରବିବାରର ୨୦୧୪ ରେ ପ୍ରଭାବଶାଳୀ LGBT ଲୋକଙ୍କର ଇଣ୍ଡିପେଣ୍ଡେଣ୍ଟ ତାଲିକାରେ ୭୯ ତମ ସ୍ଥାନରେ ଥିଲେ , ସେ ସେହି ବର୍ଷ ପ୍ରାରମ୍ଭରେ ଗ୍ଲୋସେଷ୍ଟରଶାୟାରରେ ପ୍ରାଇଡ୍ ରେ ଜଣେ ଲେସବିଆନ୍ ଭାବରେ ବାହାରି ଆସିଥିଲେ । ତାଙ୍କୁ ୨୦୧୬ରେ କ୍ୱିନ୍ସ ପୋଲିସ ପଦକ , ଏବଂ ଗ୍ଲୋସେଷ୍ଟରଶାୟାର ବିଶ୍ୱବିଦ୍ୟାଳୟ ଦ୍ୱାରା ସମ୍ମାନସୂଚକ ଡକ୍ଟରେଟ୍ ପ୍ରଦାନ କରାଯାଇଥିଲା ।

ଡେଭେନପୋର୍ଟଙ୍କୁ ଜାତୀୟ ଡ୍ରାଇଭର ଅପରାଧ ପୁନଃପ୍ରଶିକ୍ଷଣ ଯୋଜନାର ଅଧ୍ୟକ୍ଷ ଭାବରେ ସଡ଼କ ସୁରକ୍ଷା ପାଇଁ ସେବା ପାଇଁ ୨୦୨୪ ନୂତନ ବର୍ଷର ସମ୍ମାନରେ ଅର୍ଡର ଅଫ୍ ଦି ବ୍ରିଟିଶ ଏମ୍ପାୟାର (MBE) ସଦସ୍ୟ ଭାବରେ ନିଯୁକ୍ତ କରାଯାଇଥିଲା ।

## ଆଧାର
ଶ୍ରେଣୀ:ଲେସବିଆନ ପୋଲିସ ଅଧିକାରୀ
ଶ୍ରେଣୀ:୧୯୬୩ ଜନ୍ମ
ଆରତୀ ଶ୍ରୀବାସ୍ତବ

**ଆରତୀ ଶ୍ରୀବାସ୍ତବ** (ଜନ୍ମ ୧୯୮୩) ମୁମ୍ବାଇ ଆଧାରିତ ଜାତୀୟ ପୁରସ୍କାରବିଜେତା ଭାରତୀୟ ଡକ୍ୟୁମେଣ୍ଟାରୀ ଚଳଚ୍ଚିତ୍ର ନିର୍ମାତ୍ରୀ ଏବଂ ଏସିଆ ୨୧ IPRYLI ଫେଲୋ।

## ଶିକ୍ଷା ଓ ପେଶାଜୀବନ 
ମୁମ୍ବାଇର ଉଇଲସନ କଲେଜରୁ ସ୍ନାତକ ହେବା ପରେ ସେ CNBC ସହ ନ୍ୟୁଜ୍‌ ରିପୋର୍ଟର ଭାବେ କାର୍ଯ୍ୟଜୀବନ ଆରମ୍ଭ କରିଥିଲେ। ପରବର୍ତ୍ତୀକାଳରେ ୨୦୦୮ ମୁମ୍ବାଇ ଆକ୍ରମଣ ଉପରେ ଆଧାରିତ ଏକ ଅଷ୍ଟ୍ରେଲିୟ ଡକ୍ୟୁମେଣ୍ଟାରୀରେ ସେ ଗବେଷଣା ବିଭାଗରେ କାମ କରିଥିଲେ। ତା’ପରେ ସେ ତାଙ୍କର ଦୁଇଟି ପୁରସ୍କୃତ ଡକ୍ୟୁମେଣ୍ଟାରୀ ‘ଲ୍ୟାଣ୍ଡ ଅଫ୍ ୱିଡୋଜ୍’ ଏବଂ ‘ୱାଇଟ୍ ନାଇଟ୍’ ନିର୍ଦ୍ଦେଶନା କରିଥିଲେ, ଯାହା ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବ ମଞ୍ଚରେ ବିଶେଷ ପ୍ରଶଂସା ପାଇଥିଲା। ୨୦୧୧ ମସିହାରେ ଦୋହାରେ ଆୟୋଜିତ ୭ମ ଆଲଜଜିରା ଆନ୍ତର୍ଜାତୀୟ ଡକ୍ୟୁମେଣ୍ଟାରୀ ଚଳଚ୍ଚିତ୍ର ଉତ୍ସବରେ ଏହା ଆଧିକାରିକ ଭାବେ ଶ୍ରେଷ୍ଠ ଡକ୍ୟୁମେଣ୍ଟାରୀ ଭାବେ ନାମାଙ୍କନ ହୋଇଥିଲା।

୨୦୧୩ ମସିହାରେ ସେ ତାଙ୍କର ତୃତୀୟ ଡକ୍ୟୁମେଣ୍ଟାରୀ ‘ଫରେଷ୍ଟିଙ୍ଗ ଲାଇଫ୍’ ନିର୍ଦ୍ଦେଶନା କରିଥିଲେ, ଯାହା ଜାତୀୟ ପୁରସ୍କାର ଜିତିଥିଲା। ଏହି ଡକ୍ୟୁମେଣ୍ଟାରୀରେ ଜାଦବ ପାୟେଙ୍ଗଙ୍କ ଜୀବନକୁ ଆଲୋକିତ କରାଯାଇଛି, ଯିଏ ଗତ ୩୫ ବର୍ଷ ଧରି ଏକା ଏକା ଗଛ ଲଗାଇ ୧୪୦୦ ଏକର ବାଲୁକାଦ୍ୱୀପକୁ ସ୍ୱୟଂପୋଷୀ ବନ ପରିସ୍ଥିତିତନ୍ତ୍ରରେ ପରିଣତ କରିଥିଲେ।

ସେ ଇଣ୍ଟରନ୍ୟାସନାଲ୍ ଫିଲ୍ମ ଫେସ୍ଟିଭାଲ୍ ଅଫ୍ ଇଣ୍ଡିଆ (ଗୋଆ), ସେବୁ ଇଣ୍ଟରନ୍ୟାସନାଲ୍ ଡକ୍ୟୁମେଣ୍ଟାରୀ ଫିଲ୍ମ ଫେସ୍ଟିଭାଲ୍, IDPA ଏକ୍ସିଲେନ୍ସ ଆୱାର୍ଡସ୍, ଜୟପୁର ଇଣ୍ଟରନ୍ୟାସନାଲ୍ ଫିଲ୍ମ ଫେସ୍ଟିଭାଲ୍ ପରି ବିଭିନ୍ନ ଚଳଚ୍ଚିତ୍ର ଉତ୍ସବରେ ନିର୍ଣ୍ଣାୟକ ମଣ୍ଡଳୀ/ଜୁରୀ ସଦସ୍ୟା ଭାବେ କାର୍ଯ୍ୟ କରିଛନ୍ତି। ବର୍ତ୍ତମାନ ସେ ଭାରତର ଜଳ ସଙ୍କଟ ଉପରେ ଆଧାରିତ ଏକ ଦୀର୍ଘମିଆଦି ଫିଚର୍-ଲେଙ୍ଗ୍ଥ ଡକ୍ୟୁମେଣ୍ଟାରୀ ପ୍ରକଳ୍ପର ଉତ୍ପାଦନ ଓ ନିର୍ଦ୍ଦେଶନାରେ ନିୟୋଜିତ ଅଛନ୍ତି।

ସ୍ଟାନଫୋର୍ଡ ବିଶ୍ୱବିଦ୍ୟାଳୟରେ ସାମାଜିକ ଉଦ୍ୟମିତା ଅଧ୍ୟୟନ କରୁଥିବାବେଳେ ଉଦ୍ଭାବିତ ଧାରଣାର ଆଧାରରେ ସେ ‘ହ୍ୟୁମାନିଟି ୱାଚଡଗ୍ ଫାଉଣ୍ଡେସନ୍’ ପରିଚାଳନା କରୁଛନ୍ତି। ସେ ସହିତ ସେ ‘କିକ୍’, ‘ମାଇ ନେମ୍ ଇଜ୍ ଖାନ୍’ ପରି ବ୍ୟବସାୟିକ ବଲିଉଡ୍ ଚଳଚ୍ଚିତ୍ର ଏବଂ ରିଅଲିଟି ଶୋ ‘ସୁର କ୍ଷେତ୍ର’ର ଉତ୍ପାଦନ ପରିଚାଳନା କରିଛନ୍ତି।

## ଚଳଚ୍ଚିତ୍ର ତାଲିକା 
* କିକ୍ (୨୦୧୪) – କାର୍ଯ୍ୟନିର୍ବାହୀ ଉତ୍ପାଦକ
* ଫରେଷ୍ଟିଙ୍ଗ ଲାଇଫ୍ (୨୦୧୩) – ନିର୍ଦ୍ଦେଶକ
* ୱାଇଟ୍ ନାଇଟ୍ (ଡକ୍ୟୁମେଣ୍ଟାରୀ) (୨୦୧୨) – ନିର୍ଦ୍ଦେଶକ
* ଲ୍ୟାଣ୍ଡ ଅଫ୍ ୱିଡୋଜ୍ (୨୦୧୧) – ନିର୍ଦ୍ଦେଶକ
* ମାଇ ନେମ୍ ଇଜ୍ ଖାନ୍ (୨୦୧୦) – ପ୍ରୋଡକ୍ସନ୍ ଏକ୍ସିକ୍ୟୁଟିଭ୍
* କମ୍ବକ୍ତ ଇଶ୍କ୍ (୨୦୦୯) – ପ୍ରୋଡକ୍ସନ୍ ଏକ୍ସିକ୍ୟୁଟିଭ୍

## ପୁରସ୍କାର 
* ପରିବେଶ ସୁରକ୍ଷା/ସଂରକ୍ଷଣ ବିଷୟରେ ସର୍ବୋତ୍ତମ ଚଳଚ୍ଚିତ୍ର ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର
* ଓପେନିଂ ଫିଲ୍ମ – ୱାଟର ଡକ୍ ଫିଲ୍ମ ଫେସ୍ଟିଭାଲ୍, କାନାଡା ୨୦୧୩
* ୯ମ ଆଲ-ଜଜିରା ଡକ୍ୟୁମେଣ୍ଟାରୀ ଆନ୍ତର୍ଜାତୀୟ ଫିଲ୍ମ ଫେସ୍ଟିଭାଲ୍, ଦୋହା ୨୦୧୩ରେ ଅଧିକୃତ ନାମାଙ୍କନ
* ଜୟପୁର ଆନ୍ତର୍ଜାତୀୟ ଫିଲ୍ମ ଫେସ୍ଟିଭାଲ୍ ୨୦୧୩ରେ ଅଧିକୃତ ଚୟନ
* ରିଲ୍ ଅର୍ଥ ଇନଭାୟରନ୍ମେଣ୍ଟାଲ୍ ଫିଲ୍ମ ଫେସ୍ଟିଭାଲ୍‌ରେ ଅଧିକୃତ ଚୟନ
* ସାଉଥ୍ ଏସିଆନ୍ ଫିଲ୍ମ ଫେସ୍ଟିଭାଲ୍, କାନାଡା ୨୦୧୨ରେ ଅଧିକୃତ ଚୟନ
* କଲୋରାଡୋ ଫିଲ୍ମ ଫେସ୍ଟିଭାଲ୍ ୨୦୧୩ରେ ଅଧିକୃତ ଚୟନ
* ୱିମେନ୍ ଡିଲିଭର ସିନେମା କର୍ଣ୍ଣର କନ୍ଫରେନ୍ସରେ ବିଶେଷ ଉଲ୍ଲେଖ
* ୭ମ ଆଲ-ଜଜିରା ଆନ୍ତର୍ଜାତୀୟ ଡକ୍ୟୁମେଣ୍ଟାରୀ ଫିଲ୍ମ ଫେସ୍ଟିଭାଲ୍, ଦୋହା ୨୦୧୧ରେ ଅଧିକୃତ ନାମାଙ୍କନ
* ୬ଠ ଏମ୍‌ଏସ୍‌ ଭାଟାଭରଣ ପରିବେଶ ଓ ବନ୍ୟପ୍ରାଣୀ ଫିଲ୍ମ ଫେସ୍ଟିଭାଲ୍, ଦିଲ୍ଲୀ ୨୦୧୧ରେ ଜୀବିକା ପୁରସ୍କାର

## ଆଧାର 
ଶ୍ରେଣୀ:୧୯୮୩ ଜନ୍ମ
କଳାମଣ୍ଡଳମ ଗିରିଜା

**କଳାମଣ୍ଡଳମ ଗିରିଜା** ଜଣେ ଭାରତୀୟ କୁଟିୟାଟ୍ଟମ ନୃତ୍ୟଶିଳ୍ପୀ। ସେ ନାଟ୍ୟକଳାଶ୍ୱରଭୂମ୍ମନ ଗୁରୁ ପାନିକୁଲ୍ୟମ୍ ରାମ ଚାକ୍ୟାରଙ୍କ ନିକଟରେ ପ୍ରଶିକ୍ଷିତ ହୋଇଥିଲେ, ଏବଂ ଭାରତୀୟ ସଂସ୍କୃତ ରଙ୍ଗମଞ୍ଚ ଏବଂ ନୃତ୍ୟର ଏହି ପାରମ୍ପରିକ ଶୈଳୀର ପୁନରୁତ୍ଥାନରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ। ଗିରିଜାଙ୍କୁ କୁଟିୟାଟ୍ଟମ ଶିଖିବା ପାଇଁ ତାଙ୍କ ଗୁରୁ ପ୍ରଥମ ଅଣ-ନଙ୍ଗିଆର ଛାତ୍ରୀ ଭାବେ ଚୟନ କରିଥିଲେ ଏବଂ ସେ ମନ୍ଦିର ପରିସରର ବାହାରେ କଳା ପ୍ରଦର୍ଶନ କରିଥିବା ପ୍ରଥମ କୁଟିୟାଟ୍ଟମ ଅଭିନେତ୍ରୀ ଭାବେ ଇତିହାସରେ ପରିଚିତ ହୋଇଥିଲେ। ସେ ବର୍ତ୍ତମାନ ଇଣ୍ଡିଆନ କାଉନସିଲ ଫର କଲ୍ଚୁରାଲ ରିଲେସନ (ICCR)ର ଜଣେ ପ୍ରତିଷ୍ଠିତ ଶିଳ୍ପୀ।

## ପ୍ରାରମ୍ଭିକ ଜୀବନ 
କଳାମଣ୍ଡଳମ ଗିରିଜାଙ୍କ ଜନ୍ମ ୧୯୫୮ ମସିହାରେ କେରଳର ତ୍ରିଶୂର ଜିଲ୍ଲାର କାଦଭଲ୍ଲୂରରେ ହୋଇଥିଲା। ସେ ଏକ ଏମିତି ପରିବାରରେ ଜନ୍ମଗ୍ରହଣ କରିଥିଲେ ଯାହାର ଜୀବିକା ମନ୍ଦିର ଉପରେ ନିର୍ଭରଶୀଳ ଥିଲା। ତାଙ୍କ ପିତା ପଖ୍ତିୟିଲ ନାରାୟଣନ ମୂସାଦ ଜଣେ ପାଠକମର ପ୍ରତିପାଦକ ଥିଲେ ଏବଂ ତାଙ୍କ ମାତା ଦେବକୀ ମଣ୍ୟମ୍ମା ତିରୁଵତିରାକଳିରେ ଅଂଶଗ୍ରହଣ କରୁଥିଲେ। ଗିରିଜା ରାମାୟଣ ଏବଂ ମହାଭାରତର କାହାଣୀସମୂହ ସହ ପରିଚିତ ଥିଲେ, ଯାହା ତାଙ୍କୁ କୁଟିୟାଟ୍ଟମ ଅଭ୍ୟାସ କରିବାରେ ସାହାଯ୍ୟ କରିଥିଲା। ସେ ୧୯୭୧ ମସିହାରେ Kerala Kalamandalamରେ ଭର୍ତ୍ତି ହୋଇଥିଲେ। ସେ ଛଅ ବର୍ଷ ମଧ୍ୟରେ କୁଟିୟାଟ୍ଟମରେ ଡିପ୍ଲୋମା ଏବଂ ପୋଷ୍ଟ-ଡିପ୍ଲୋମା ସଫଳତାର ସହ ସମାପ୍ତ କରିଥିଲେ ଏବଂ ଭାରତ ସରକାରଙ୍କ ସଂସ୍କୃତି ମନ୍ତ୍ରାଳୟର ଛାତ୍ରବୃତ୍ତି ସହିତ ଅଗ୍ରଗତିମୂଳକ ପ୍ରଶିକ୍ଷଣ ଗ୍ରହଣ କରିଥିଲେ। ପେନକୁଲମ ରାମ ଚାକ୍ୟାରଙ୍କ ସହ ଏହାଛଡ଼ା ସେ କୁଞ୍ଜିପିଲକୁଟ୍ଟି ନାଙ୍ଗିଆରମ୍ମା, ପି.କେ. ନାରାୟଣନ ନାମ୍ବିଆର ଏବଂ ସଂସ୍କୃତ ପଣ୍ଡିତ ଉନ୍ନୀକୃଷ୍ଣନ ଇଲିୟଥଙ୍କ ନିକଟରେ ମଧ୍ୟ ପ୍ରଶିକ୍ଷଣ ଗ୍ରହଣ କରିଥିଲେ।

ଗିରିଜା ୧୯୮୪ ମସିହାରେ କଳାମଣ୍ଡଳମରେ ମନ୍ଦିର ବାହାରେ ନାଙ୍ଗିଆରକୂତ୍ତୁ ପ୍ରଦର୍ଶନ କରିଥିବା ପ୍ରଥମ ଶିଳ୍ପୀ ଭାବେ କୁଟିୟାଟ୍ଟମର ଇତିହାସରେ ପରିଚିତ। ସେ ପରବର୍ତ୍ତୀ ସମୟରେ ଆନ୍ତର୍ଜାତୀୟ ସ୍ତରରେ ମଧ୍ୟ ପ୍ରଦର୍ଶନ କରିଛନ୍ତି। ଭାରତରେ ତାଙ୍କ ମଞ୍ଚ ପ୍ରଦର୍ଶନମାନଙ୍କ ମଧ୍ୟରେ ସଙ୍ଗୀତ ନାଟକ ଏକାଡେମୀ ଏବଂ ଭାରତୀୟ ସାଂସ୍କୃତିକ ସମ୍ପର୍କ ପରିଷଦ ଅନ୍ତର୍ଭୁକ୍ତ। ସେ ବିଶ୍ୱର ଅନେକ ଛାତ୍ରଛାତ୍ରୀଙ୍କୁ କଳାମଣ୍ଡଳମରେ ଆସି କୁଟିୟାଟ୍ଟମ ଏବଂ ନାଙ୍ଗିଆରକୂତ୍ତୁ ଶିଖିବାକୁ ପ୍ରେରିତ କରିଛନ୍ତି। କୁଟିୟାଟ୍ଟମର ଆଭ୍ୟନ୍ତରୀଣ ଅଭିନୟ ପ୍ରଣାଳୀ ବିଷୟରେ ତାଙ୍କ ଗଭୀର ଜ୍ଞାନ କଳାମଣ୍ଡଳମ ଶିବନ ନମ୍ବୂତିରି ଏବଂ କଳାମଣ୍ଡଳମ ରାମ ଚାକ୍ୟାର ପରି ମହାନ ଅଭିନେତାମାନଙ୍କ ସହ ପ୍ରଶିକ୍ଷଣ ନେବା ସମୟରୁ ଆସିଛି, ଯାହା ତାଙ୍କୁ କୁଟିୟାଟ୍ଟମ ଇତିହାସରେ ଏକ ବିଶିଷ୍ଟ ଶିଳ୍ପୀ ଭାବେ ପରିଚିତ କରାଇଛି।

୨୦୦୧ ମସିହାରେ କେରଳ ସରକାର ତାଙ୍କୁ କେରଳ ସଙ୍ଗୀତ ନାଟକ ଏକାଡେମୀ ପୁରସ୍କାରରେ ସମ୍ମାନିତ କରିଥିଲା। ସେ ୨୦୦୮ ମସିହାରେ ପେନକୁଲମ ରାମ ଚାକ୍ୟାର ସ୍ମାରକ ପୁରସ୍କାର, ୨୦୦୯ ମସିହାରେ କେରଳ କଳାମଣ୍ଡଳମ ପୁରସ୍କାର ଏବଂ ୨୦୧୨ ମସିହାରେ କଳାସାଗର ପୁରସ୍କାର ଲାଭ କରିଥିଲେ। ସେ କୁଟିୟାଟ୍ଟମର ଅନେକ ପ୍ରସ୍ତୁତି (*Venisamhara I* – 2007, *Balacharitam Act II – Bhagavati Pravesam* – 2010, *Naganandam Act IV*)ର କୋରିଓଗ୍ରାଫି କରିଛନ୍ତି।

ଗିରିଜା ୧୯୮୧ ମସିହାରୁ କେରଳ କଳାମଣ୍ଡଳମରେ କୁଟିୟାଟ୍ଟମ ଏବଂ ନାଙ୍ଗିଆରକୂତ୍ତୁ ଶିକ୍ଷିକା ଭାବେ କାମ କରୁଥିଲେ ଏବଂ ୨୦୧୪ ମସିହାରେ ବିଭାଗ ମୁଖ୍ୟ ଭାବେ ଆଧିକାରିକ ଭାବେ ସେବାରୁ ଅବସର ଗ୍ରହଣ କରିଥିଲେ। ସେ “ଗୁରୁ” କିମ୍ବା ଶ୍ରୀମୂଳମାୟା କେନ୍ଦ୍ରର ନାଟ୍ୟ ଗବେଷଣା କାର୍ଯ୍ୟକ୍ରମର ମୁଖ୍ୟ ପ୍ରଶିକ୍ଷିକା ଭାବେ କୁଟିୟାଟ୍ଟମ କଳାର ପ୍ରଚାର ଜାରି ରଖିଛନ୍ତି ଏବଂ ଭାରତୀୟ ଓ ଆନ୍ତର୍ଜାତୀୟ ନାଟ୍ୟ ବିଭାଗଗୁଡ଼ିକରେ ଭିଜିଟିଂ ଫ୍ୟାକଲ୍ଟି ଭାବେ କାର୍ଯ୍ୟରତ। ୨୦୧୬ ମସିହାରେ ସେ କେରଳ କଳାମଣ୍ଡଳମ ଡିମ୍ଡ ୟୁନିଭର୍ସିଟି ଅଫ ଆର୍ଟ, କେରଳରେ କୁଟିୟାଟ୍ଟମ ବିଭାଗର ଭିଜିଟିଂ ଫ୍ୟାକଲ୍ଟି ମୁଖ୍ୟ ଭାବେ ଆମନ୍ତ୍ରିତ ହୋଇଥିଲେ, ଯେଉଁଠାରେ ଶିକ୍ଷକ ଓ ନିର୍ଦ୍ଦେଶିକା ଭାବେ ତାଙ୍କ କୌଶଳ ପୋଷ୍ଟ-ଗ୍ରାଜୁଏସନ ଏବଂ ଗବେଷଣା ଛାତ୍ରଛାତ୍ରୀଙ୍କ ଉନ୍ନତି ପାଇଁ ବ୍ୟବହୃତ ହେଉଛି।

## ଆଧାର 
ଶ୍ରେଣୀ:୧୯୫୮ ଜନ୍ମ
ସୀମା ମେହେତା

**ସୀମା କୌଶିକ ମେହେତା** (ଜନ୍ମ ପ୍ରାୟ ୧୯୭୬) ଜଣେ ଭାରତୀୟ କଥକ ନୃତ୍ୟ ନିପୁଣା ଏବଂ ତତ ସହିତ ଜଣେ ଆଭୂଷଣ ଡିଜାଇନର୍। ୨୦୧୯ ମସିହାରେ ମୁମ୍ବାଇର ବେସାହାରା ଶିଶୁମାନଙ୍କ ସହ କାମ କରି ନୃତ୍ୟ ମାଧ୍ୟମରେ ସଚେତନତା ସୃଷ୍ଟି କରିଥିବା ପାଇଁ ସେ *ନାରୀ ଶକ୍ତି ପୁରସ୍କାର*ରେ ସମ୍ମାନିତ ହୋଇଥିଲେ।

## ସଂକ୍ଷିପ୍ତ ଜୀବନ 
thumb|୨୦୧୯ରେ ଲୀଳା ଡାନ୍ସ କଲେକ୍ଟିଭ୍ ପାଇଁ ନୃତ୍ୟ କରୁଥିବା ସୀମା କୌଶିକ ମେହେତା
ସେ ପ୍ରାୟ ୧୯୭୬ ମସିହାରେ ଜନ୍ମ ନେଇଥିଲେ ଏବଂ ସାନ୍‌ ଫ୍ରାନ୍ସିସ୍କୋର ଏକାଡେମି ଅଫ ଆର୍ଟ ୟୁନିଭେର୍ସିଟି (Academy of Art University-ପୂର୍ବତନ ଏକାଡେମି ଅଫ୍ ଆର୍ଟ୍ କଲେଜ୍)ରେ ଅଧ୍ୟୟନ କରିଥିଲେ। ସେ ୨୦୧୦ ମସିହାରେ ଚିତ୍ରେଶ ଦାସଙ୍କ ଶିଷ୍ୟା ହୋଇଥିଲେ ଏବଂ ୨୦୧୫ରେ ତାଙ୍କର ଦେହାନ୍ତ ପର୍ଯ୍ୟନ୍ତ ତାଙ୍କ ନୃତ୍ୟଶୈଳୀକୁ ଅନୁସରଣ କରିଥିଲେ। ସେ ତାଙ୍କ ପାଖରେ ପ୍ରଶିକ୍ଷଣ ନେଇଥିଲେ ଏବଂ ଭାରତରେ ତାଙ୍କର ନୃତ୍ୟ ଶୈଳୀ ପ୍ରଦର୍ଶନ କରୁଥିଲେ । ସେ ଏବଂ ପଣ୍ଡିତ ଦାସ ୨୦୧୦ ମସିହାରେ ମୁମ୍ବାଇରେ ତାଙ୍କ ବିଦ୍ୟାଳୟର ଦ୍ୱିତୀୟ ଶାଖା ‘ଛନ୍ଦମ ନୃତ୍ୟ ଭାରତୀ’ ସ୍ଥାପନା କରିଥିଲେ। ମେହେତାଙ୍କ ଗୁରୁ କଲିକତାରେ ଯୌନ କର୍ମୀମାନଙ୍କ ସନ୍ତାନମାନଙ୍କୁ କଥକ ନୃତ୍ୟ ଶିଖାଇ ସେମାନଙ୍କୁ ଶୋଷଣର ଚକ୍ରରୁ ମୁକ୍ତ କରିବାର ପ୍ରୟାସ କରିଥିଲେ।

୨୦୧୯ ମସିହାରେ ଆନ୍ତର୍ଜାତୀୟ ମହିଳା ଦିବସରେ ମେହେତାଙ୍କୁ *ନାରୀ ଶକ୍ତି ପୁରସ୍କାର* ପ୍ରଦାନ କରାଯାଇଥିଲା । ଏହି ପୁରସ୍କାର ପାଇଁ ୧୦୦୦ ମହିଳାଙ୍କୁ ନାମାଙ୍କନ କରାଯାଇଥିଲା ଏବଂ ୪୪ ଜଣଙ୍କୁ ଚୟନ କରାଯାଇଥିଲା। ମୁମ୍ବାଇର ବେସାହାରା ଶିଶୁମାନଙ୍କ ସହ ତାଙ୍କ କାମ ପାଇଁ ସେ ଏହି ପୁରସ୍କାର ନିମନ୍ତେ ଚୟନିତ ହୋଇଥିଲେ। ସେହି ଶିଶୁମାନେ କେବଳ ନୃତ୍ୟ ଶିଖୁନଥିଲେ, ବରଂ ନିଜକୁ ସ୍ଥାପିତ କରିବାର ଆତ୍ମବିଶ୍ୱାସ ମଧ୍ୟ ଅର୍ଜନ କରୁଥିଲେ। ସେହି ସମାରୋହରେ ମେନକା ଗାନ୍ଧୀ ଉପସ୍ଥିତ ଥିଲେ ଏବଂ ଭାରତରେ ମହିଳାମାନଙ୍କ ଆକାଂକ୍ଷା ବିଷୟରେ ଅଭିଭାଷଣ ଦେଇଥିଲେ।

ମେହେତା ଆମେରିକୀୟ ଟ୍ୟାପ୍ ନୃତ୍ୟଶିଳ୍ପୀ ଜାସନ ସାମୁଏଲ ସ୍ମିଥଙ୍କ ସହ ମଧ୍ୟ ପ୍ରଦର୍ଶନ କରିଥିଲେ । ସାମୁଏଲ୍ସ ସ୍ମିଥ ପୂର୍ବରୁ ତାଙ୍କ ଗୁରୁଙ୍କ ସହ ଭ୍ରମଣ କରିଥିଲେ। କଥକ ଏବଂ ଟ୍ୟାପ୍ ନୃତ୍ୟ ଉଭୟରେ ପାଦଚାଳନାର ଗୁରୁତ୍ୱ ଥାଏ, ଯଦିଓ ପ୍ରମୁଖ ପାର୍ଥକ୍ୟ ହେଉଛି କଥକ ନୃତ୍ୟ ଖାଲି ପାଦରେ କରାଯାଏ।

## ଆଭୂଷଣ 
ମେହେତା ‘ଛନ୍ଦମ ନୃତ୍ୟ ଭାରତୀ’ ବିଦ୍ୟାଳୟ ପରିଚାଳନା କରୁଛନ୍ତି ଏବଂ ଆଭୂଷଣ ଡିଜାଇନ୍‌ ବ୍ୟବସାୟରେ ମଧ୍ୟ ସକ୍ରିୟ ଅଛନ୍ତି। ସେ କହନ୍ତି ଯେ ଆଭୂଷଣ ଡିଜାଇନ୍ ଏବଂ ନୃତ୍ୟ ଦୁହିଁଟି ତାଙ୍କ ଜୀବନର ଅଂଶ। ସେ ତାଙ୍କ ପରିବାରର ଆଭୂଷଣ ବ୍ୟବସାୟରେ ସୃଜନଶୀଳ ନିର୍ଦ୍ଦେଶିକା ଭାବେ କାମ କରୁଛନ୍ତି ।

## ଆଧାର 
ଶ୍ରେଣୀ:୧୯୭୬ ଜନ୍ମ
ଅଲେଟି ଅନ୍ନପୂର୍ଣ୍ଣା ଦେବୀ

**ଅଲେଟି ଅନ୍ନପୂର୍ଣ୍ଣା ଦେବୀ** (ଜନ୍ମ: ୭ ମଇ ୧୯୫୫) ଜଣେ ଭାରତୀୟ ରାଜନୀତିଜ୍ଞ । ସେ ୧୯୯୪ ଓ ୨୦୦୯ ମସିହାରେ, ଆନ୍ଧ୍ର ପ୍ରଦେଶର ଅର୍ମୁର ବିଧାନ ସଭା ନିର୍ବାଚନ ମଣ୍ଡଳୀରୁ ଆନ୍ଧ୍ର ପ୍ରଦେଶ ବିଧାନ ସଭାକୁ ଦୁଇଥର ନିର୍ବାଚିତ ହୋଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ସେ ତେଲେଙ୍ଗାନାର ନିଜାମାବାଦ ଜିଲ୍ଲାର ବାଲକୋଣ୍ଡା ନିବାସୀ ଅଟନ୍ତି । ତାଙ୍କ ବାପାଙ୍କ ନାମ ନର୍ସରେଡ୍ଡି ଓ ମାଆଙ୍କ ନାମ ଗଙ୍ଗାବା । ସେ ଅଲେଟି ମହିପାଲ ରେଡ୍ଡିଙ୍କୁ ବିବାହ କରିଛନ୍ତି ଏବଂ ତାଙ୍କର ଦୁଇଜଣ ପୁଅ ଅଛନ୍ତି । ୨୦୦୯ ନିର୍ବାଚନରେ, ସେ ତାଙ୍କ ନିକଟତମ ପ୍ରତିଦ୍ୱନ୍ଦୀଙ୍କୁ ୧୩,୦୫୯ ଖଣ୍ଡ ଭୋଟରେ ପରାସ୍ତ କରି ପୁଣିଥରେ ବିଧାନ ସଭାକୁ ନିର୍ବଚିତ ହୋଇଥିଲେ ।

ନଭେମ୍ବର ୨୦୧୯ରେ ସେ ତେଲୁଗୁ ଦେଶ ପାର୍ଟିରୁ ଇସ୍ତଫା ଦେଇଥିଲେ ଏବଂ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।

## ଆଧାର 
ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ ଦେଶ ପାର୍ଟିର ରାଜନୀତିଜ୍ଞ
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ରାଜଶ୍ରୀ ଓଝା

**ରାଜଶ୍ରୀ ଓଝା** (ଜନ୍ମ ୧୯୭୬) ଜଣେ ଭାରତୀୟ ଚଳଚ୍ଚିତ୍ର ନିର୍ମାତ୍ରୀ, ଯିଏ ଐଶା (Aisha,୨୦୧୦) ଏବଂ ଚୌରାହେଁ (Chaurahen,୨୦୦୭) ଭଳି ଚଳଚ୍ଚିତ୍ର ନିର୍ଦ୍ଦେଶନା କରିଥିଲେ।

## ପ୍ରାରମ୍ଭିକ ଜୀବନ 
୧୯୭୬ ମସିହାରେ ଜନ୍ମିତ ରାଜଶ୍ରୀ କଲିକତାର ମୂଳବାସିନୀ। ସେ ବାଙ୍ଗାଲୋରରେ ବଢ଼ିଥିଲେ ଏବଂ କମ୍ପ୍ୟୁଟର ବିଜ୍ଞାନରେ ସ୍ନାତକ ଶିକ୍ଷା ପାଇଁ ନିଉୟର୍କକୁ ଯାଇଥିଲେ। ସ୍ନାତକ ସମାପ୍ତ କରିବା ପରେ ସେ ନିଉୟର୍କ ୟୁନିଭରସିଟିରେ ଚଳଚ୍ଚିତ୍ର ନିର୍ମାଣ ଶିଖିଥିଲେ। ୨୦୦୨ ମସିହାରେ ସେ ଆମେରିକାନ ଫିଲ୍ମ ଇନଷ୍ଟିଚ୍ୟୁଟ୍ରୁ ଚଳଚ୍ଚିତ୍ର ନିର୍ମାଣରେ ସ୍ନାତକୋତ୍ତର ଡିଗ୍ରୀ ଅର୍ଜନ କରିଥିଲେ।

ତାଙ୍କ ଡିପ୍ଲୋମା ଶିକ୍ଷାର ଅଂଶ ଭାବେ ନିର୍ମିତ ସ୍ୱଳ୍ପଦୈର୍ଘ୍ୟ ଚଳଚ୍ଚିତ୍ର *Badger* ଆମେରିକାନ ଫିଲ୍ମ ଇନଷ୍ଟିଚ୍ୟୁଟର “Spirit of Excellence Award for Outstanding Direction” ପୁରସ୍କାର ଜିତିଥିଲା। ସେ Directors Guild of America ଦ୍ୱାରା “Asian Voice” ଭାବେ ସମ୍ମାନିତ ହୋଇଥିଲେ। ୨୦୦୫ ମସିହାରେ ସେ ଭାରତକୁ ଫେରିଥିଲେ।

## ଚଳଚ୍ଚିତ୍ର ପେଶାଜୀବନ 
ରାଜଶ୍ରୀଙ୍କ ପ୍ରଥମ ଚଳଚ୍ଚିତ୍ର ଚୌରାହେଁ (Chaurahen,୨୦୦୭), ପ୍ରସିଦ୍ଧ ହିନ୍ଦୀ ଉପନ୍ୟାସିକ ନିର୍ମଳ ବର୍ମାଙ୍କ ଚାରିଟି ସ୍ୱଳ୍ପକଥା ଉପରେ ଆଧାରିତ ଥିଲା। ଏହି ଚଳଚ୍ଚିତ୍ରର କାମ ୨୦୦୨ ମସିହାରେ ଆରମ୍ଭ ହୋଇଥିଲା। ଏଥିରେ ସୋହା ଅଲ୍ଲୀ ଖାନ୍‌, ଜୀନତ ଅମନ, କିଆରା ଚାପ୍ଲିନ, ନେଦୁମୁନ୍ଦି ବେଣୁ ଆଦିଙ୍କ ସମ୍ମିଳିତ ଅଭିନୟ ଥିଲା। ଅନ୍ତିମ ମୁହୂର୍ତ୍ତରେ ନିର୍ମାତା ପ୍ରକଳ୍ପ ଛାଡ଼ିଦେବା ପରେ ରାଜଶ୍ରୀ ନିଜେ ଏହାର ନିର୍ମାଣ କରିବାକୁ ନିଷ୍ପତ୍ତି ନେଲେ। ୨୦୦୫ ମସିହାରେ ଏହାର ଶୁଟିଂ ଆରମ୍ଭ ହୋଇ ୨୦୦୭ ମସିହାରେ ପ୍ରାୟ ୧.୮୦ କୋଟି ଟଙ୍କା ବ୍ୟୟରେ ସମାପ୍ତ ହୋଇଥିଲା। ଆର୍ଥିକ ସମସ୍ୟା କାରଣରୁ ଏହା କେତେବେଳେ ବିଲମ୍ବିତ ହୋଇଥିଲା ଏବଂ ଶେଷରେ ୨୦୧୨ ମସିହାରେ PVR Picturesଙ୍କ ‘Director's Rare’ ପ୍ରୟାସ ମାଧ୍ୟମରେ ମୁକ୍ତି ପାଇଥିଲା। ଏହା ବିଭିନ୍ନ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇ ସମାଲୋଚନାତ୍ମକ ପ୍ରଶଂସା ଲାଭ କରିଥିଲା।

ଯଦିଓ ଚୌରାହେଁ (Chaurahen,୨୦୦୭) ତାଙ୍କ ପ୍ରଥମ ଚଳଚ୍ଚିତ୍ର, ତଥାପି ଐଶାକୁ ସାଧାରଣତଃ ତାଙ୍କର ପ୍ରଥମ ମୁଖ୍ୟ ଚଳଚ୍ଚିତ୍ର ଭାବେ ଗଣାଯାଏ। ଏହାର କାମ ୨୦୦୯ ମସିହାରେ ଆରମ୍ଭ ହୋଇଥିଲା। ଏଥିରେ ସୋନମ କପୁର ଓ ଅଭୟ ଦେଓଲ ମୁଖ୍ୟ ଭୂମିକାରେ ଅଭିନୟ କରିଥିଲେ ଏବଂ ନିର୍ମାତା ଥିଲେ ଅନୀଲ କପୁର। ଏହି ଚଳଚ୍ଚିତ୍ର Emma ଉପନ୍ୟାସ ଉପରେ ଆଧାରିତ ଥିଲା ଏବଂ ପଟକଥା ଲେଖିଥିଲେ ଦେବୀକା ଭଗତ। ୨୦୧୦ ମସିହାରେ ମୁକ୍ତି ପାଇ ଏହା ମିଶ୍ର ପ୍ରତିକ୍ରିୟା ଲାଭ କରିଥିଲା। ପରେ ରାଜଶ୍ରୀ କହିଥିଲେ ଯେ ଚଳଚ୍ଚିତ୍ରର ଅନ୍ତିମ ସଂସ୍କରଣ ଉପରେ ତାଙ୍କର କୌଣସି ନିୟନ୍ତ୍ରଣ ନଥିଲା ଏବଂ ଏହାକୁ ପୂରାପୂରି ନିର୍ମାତା ଅନିଲ କପୁର ଗଢ଼ିଥିଲେ।

ତାଙ୍କ ପରବର୍ତ୍ତୀ ପ୍ରୟାସ ଥିଲା X: Past Is Present, ଯାହା ୮ ଜଣ ନିର୍ଦ୍ଦେଶକଙ୍କ ଏକ ସଂକଳନ ଚଳଚ୍ଚିତ୍ର ଥିଲା। ସେ ଏଥିରେ ବିରିୟାନି ନାମକ ଅଂଶଟି ନିର୍ଦ୍ଦେଶନା କରିଥିଲେ, ଯେଉଁଠାରେ ରାଧିକା ଆପ୍ତେ ଓ ରଜତ କପୁର ମୁଖ୍ୟ ଭୂମିକାରେ ଥିଲେ । ଏହା ନିଜ ବିବାହ ବାର୍ଷିକୀରେ ପରସ୍ପର ଠାରୁ ଅଲଗା ହେଉଥିବା ଏକ ଦମ୍ପତିଙ୍କ କାହାଣୀ ଉପରେ ଆଧାରିତ ଥିଲା।

## ଚଳଚ୍ଚିତ୍ର ତାଲିକା 
* *Chaurahen* (୨୦୦୭) – ନିର୍ଦ୍ଦେଶକା ଓ ଲେଖିକା
* *Aisha* (୨୦୧୦) – ନିର୍ଦ୍ଦେଶକା
* *X: Past Is Present* (୨୦୧୫) – *Biriyani* ଅଂଶର ନିର୍ଦ୍ଦେଶକା ଓ ଲେଖିକା
* Bin Kuch Kahe (୨୦୧୭) – ଲେଖିକା ଓ ନିର୍ମାତ୍ରୀ
* Potluck (୨୦୨୧) – ନିର୍ଦ୍ଦେଶକା
* Potluck Season 2 (୨୦୨୩) – ନିର୍ଦ୍ଦେଶକା

## ଆଧାର 
ଶ୍ରେଣୀ:୧୯୭୬ ଜନ୍ମ
ମାୟା କାମଥ

**ମାୟା କାମଥ** (୧୯୫୧–୨୦୦୧) ଜଣେ ଭାରତୀୟ ବ୍ୟଙ୍ଗ ଚିତ୍ରକାର (କାର୍ଟୁନିଷ୍ଟ) ଥିଲେ।

ଭାରତର ବମ୍ବେରେ ଜନ୍ମଗ୍ରହଣ କରିଥିବା କାମାଥଙ୍କର ଶୈଶବ ଓ କିଶୋରାବସ୍ଥା ଦିଲ୍ଲୀରେ କଟିଥିଲା ଏବଂ ସେଠାରେ ସେ ଇଂରାଜୀ ସାହିତ୍ୟରେ ଏମ୍‌ଏ ଡିଗ୍ରୀ ଅର୍ଜନ କରିଥିଲେ । ପିଲାଦିନେ ଅବସର ସମୟରେ ସେ ଚିତ୍ରାଙ୍କନ କରିବାକୁ ଭଲ ପାଉଥିଲେ । ସେ ମ୍ୟାକମିଲାନ ପ୍ରକାଶନ ସଂସ୍ଥାରେ ଚିତ୍ରକାର (ଇଲୁଷ୍ଟ୍ରେଟର) ଭାବେ କାମ କରିଥିଲେ ଓ ସୋଫିଆସ୍ ସ୍କୁଲରେ ଡ୍ରଇଂ ଶିକ୍ଷିକା ଭାବେ କାର୍ଯ୍ୟରତ ଥିଲେ । ଲିନ୍ ଜନ୍ସଟନଙ୍କ ଦ୍ୱାରା ରଚିତ *For Better or for Worse* ନାମକ ପୁସ୍ତକରେ ଥିବା ସ୍କେଚ୍‌ଗୁଡ଼ିକ ଦେଖି ସେ କାର୍ଟୁନ ଅଙ୍କନରେ ପ୍ରେରିତ ହୋଇଥିଲେ।

କାର୍ଟୁନିଷ୍ଟ ଭାବେ କାମାଥଙ୍କ କାର୍ଯ୍ୟଜୀବନ ୧୯୮୫ ମସିହାରେ ଡେକ୍କନ୍ ହେରାଲ୍ଡ ଗୋଷ୍ଠୀର ପ୍ରକାଶନ *The Evening Herald* ସହିତ ଆରମ୍ଭ ହୋଇଥିଲା । ପରେ ସେ *The Indian Express*, *The Asian Age* ଓ *The Times of India* ପରି ଭାରତୀୟ ସମ୍ବାଦପତ୍ରଗୁଡ଼ିକରେ କାମ କରିଥିଲେ। ସେ ଜର୍ମାନୀରେ ପ୍ରକାଶିତ *Third World* ନାମକ ସଂଗ୍ରହରେ ପରିବେଶ ସମ୍ବନ୍ଧୀୟ କାର୍ଟୁନରେ ତାଙ୍କର ଅବଦାନ କରିଥିଲେ। ଅକ୍ଟୋବର ୧୯୯୮ରେ କର୍ଣ୍ଣାଟକ କାର୍ଟୁନିଷ୍ଟସ୍ ଆସୋସିଏସନ୍‌ର 7ମ କାର୍ଟୁନିଷ୍ଟ ସମ୍ମିଳନୀରେ ସେ ଏକ ପୁରସ୍କାରରେ ସମ୍ମାନିତ ହୋଇଥିଲେ। ତାଙ୍କ ବ୍ୟଙ୍ଗ ଚିତ୍ର ସଂଗ୍ରହ ବର୍ତ୍ତମାନ SPARROW ସଂସ୍ଥାରେ ସଂରକ୍ଷିତ ଅଛି ଏବଂ *The World of MAYA* ନାମରେ ପ୍ରକାଶିତ ହୋଇଛି।

କାମାଥଙ୍କ କାର୍ଟୁନଗୁଡ଼ିକ ସାଧାରଣତଃ ଲିଙ୍ଗଗତ ଅସମାନତା ଏବଂ ସମାଜରେ ଗୁପ୍ତ ଭାବେ ରୁହିଥିବା ପ୍ରତ୍ୟକ୍ଷ ଓ ପରୋକ୍ଷ ବିଭେଦକୁ ଉଲ୍ଲେଖ କରିଥାଏ । ଏହି ବିଷୟରେ ତାଙ୍କ ଦ୍ଵାରା ପ୍ରସ୍ତୁତ ଏକ ବ୍ୟଙ୍ଗ ଚିତ୍ରରେ ଦର୍ଶାଯାଇଥିଲା ଯେ ମାତୃତ୍ୱ ୱାର୍ଡ୍‌ରେ ଜଣେ ନୂତନ ମାତା କନ୍ୟା ଶିଶୁର ଜନ୍ମରେ କିପରି ନିଜେ ଶୋକ କରୁଛନ୍ତି, ଯେତେବେଳେ ତାଙ୍କ ସ୍ୱାମୀ ତାଙ୍କୁ ସାନ୍ତ୍ୱନା ଦେଉଛନ୍ତି। ତାଙ୍କ କିଛି କାର୍ଟୁନ ସିଧାସଳଖ ଭାବରେ ରାଜନୈତିକ ବିଷୟବସ୍ତୁକୁ ସ୍ପର୍ଶ କରେ, ଯେଉଁଥିରେ ନିର୍ଦ୍ଦିଷ୍ଟ ରାଜନୈତିକ ନେତାମାନଙ୍କୁ ଲକ୍ଷ କରାଯାଇ ସେମାନଙ୍କ ଅବସ୍ଥାନ ଓ ସମ୍ପର୍କକୁ ପରିବାର ଉପମାର ମାଧ୍ୟମରେ ଚିତ୍ରିତ କରାଯାଇଥାଏ ।ତାଙ୍କ କାର୍ଯ୍ୟଜୀବନ ଅବଧିରେ ସେ ପ୍ରାୟ ଆଠ ହଜାରଟି ବ୍ୟଙ୍ଗଚିତ୍ର (କାର୍ଟୁନ) ସୃଷ୍ଟି କରିଥିଲେ। ବିଭିନ୍ନ ସାମାଜିକ କାର୍ଯ୍ୟ, ପଶୁ ଓ ଶିଶୁ କଳ୍ୟାଣ ପ୍ରତି ସମର୍ପିତ ଥିବା କାମାଥ ତାଙ୍କ ଅର୍ଜିତ ଆୟ ସହିତ କିଛି କାର୍ଟୁନ ମଧ୍ୟ ସେମାନଙ୍କ ପାଇଁ ଦାନ କରିଥିଲେ। ଏହା କାର୍ଟୁନ ଅଙ୍କନରେ କୁଶଳତାକୁ ସ୍ୱୀକୃତି ଦିଆଯାଇଥାଏ ଏବଂ ପରେ ଭାରତୀୟ କାର୍ଟୁନ ଗ୍ୟାଲେରୀରେ ସେହି କାର୍ଟୁନଗୁଡ଼ିକର ପ୍ରଦର୍ଶନୀ ଆୟୋଜିତ ହୋଇଥାଏ।

## ଆଧାର 
ଶ୍ରେଣୀ:୧୯୫୧ ଜନ୍ମ
ମାନସୀ ଅଗ୍ରୱାଲ

**ମାନସୀ ଅଗ୍ରୱାଲ** (ଜନ୍ମ: ୧୦ ଜୁନ ୧୯୮୪) ଜଣେ ଭାରତୀୟ ଚଳଚ୍ଚିତ୍ର ନିର୍ମାତା, ଲେଖିକା, ପ୍ରଯୋଜିକା ଏବଂ ନୃତ୍ୟ ନିର୍ଦ୍ଦେଶିକା। ସେ ଭାରତୀୟ ଚଳଚ୍ଚିତ୍ର ଶିଳ୍ପରେ ଅନେକ ଚଳଚ୍ଚିତ୍ରର ଲେଖନ, ନିର୍ଦ୍ଦେଶନ, ପ୍ରଯୋଜନା କରିଥିବା ସହିତ ଗୀତର ନୃତ୍ୟ ନିର୍ଦ୍ଦେଶନା କରିଛନ୍ତି। ସେ ବିଶେଷତଃ ଚଳଚ୍ଚିତ୍ର ସାଙ୍ଘାଇ (*Shanghai* ) ର "ଭାରତ ମାତା କି ଜୟ" ଗୀତର ନୃତ୍ୟ ନିର୍ଦ୍ଦେଶନା ପାଇଁ ପରିଚିତ। ଏହି ଚଳଚ୍ଚିତ୍ରରେ ଅଭିନେତା ଇମରାନ ହାସମୀ ଅଭିନୟ କରିଥିଲେ। ଗୀତଟି ଭାରତରେ ବହୁତ ଲୋକପ୍ରିୟ ହୋଇଥିଲା। ସେ ପ୍ରଥମ ଶ୍ରେଣୀର ଅଭିନେତାମାନଙ୍କ ସହ କାମ କରିଛନ୍ତି, ଯେପରିକି; ପ୍ରିୟଙ୍କା ଚୋପ୍ରାଙ୍କ ସହ *ମେରି କମ*, ରାଜ କୁମାର ରାଓଙ୍କ ସହ *କାଇ ପୋ ଚେ*, ଏବଂ ଅଭୟ ଦେଓଲଙ୍କ ସହ *ଦେବ୍‌ ଡ଼ି* ଚଳଚ୍ଚିତ୍ରରେ।

ସେ *Shanghai* ର "ଭାରତ ମାତା କି ଜୟ" ଗୀତ ପାଇଁ ଫିଲ୍ମଫେୟାର ପୁରସ୍କାରରେ ନାମାଙ୍କନ ପାଇଥିଲେ। ଏହି ଗୀତ ଦର୍ଶକମାନଙ୍କ ମଧ୍ୟରେ ବହୁତ ପ୍ରଶଂସିତ ହୋଇଥିଲା। ତଥାପି *Youngistaan* ଚଳଚ୍ଚିତ୍ରର "Suno na Sangmarmar" ଗୀତଟି ମଧ୍ୟ ଷ୍ଟାରଡଷ୍ଟ ଏବଂ ଫିଲ୍ମଫେୟାର ପୁରସ୍କାର ପାଇଁ ନାମାଙ୍କନ ଲାଭ କରିଥିଲା।

ସେ Nykaa, Biba, Zandu Balm ପରି ପ୍ରମୁଖ ବ୍ରାଣ୍ଡମାନଙ୍କ ପାଇଁ ବିଜ୍ଞାପନର ନୃତ୍ୟ ନିର୍ଦ୍ଦେଶନା କରିଛନ୍ତି। ସେ ପ୍ରସିଦ୍ଧ ପତ୍ରିକା *ଫେମିନା*ରେ ସବୁଠାରୁ କମ୍ ବୟସ୍କ ନୃତ୍ୟ ନିର୍ଦ୍ଦେଶିକା ଭାବେ ପ୍ରକାଶିତ ହୋଇଥିଲେ। ୨୦୧୮ ମସିହାରେ ସେ ତାଙ୍କ ପ୍ରଥମ କ୍ଷୁଦ୍ର ଚଳଚ୍ଚିତ୍ର *The Handbag* ଦ୍ୱାରା ଲେଖିକା-ନିର୍ଦ୍ଦେଶିକା ଭାବେ ଆରମ୍ଭ କରିଥିଲେ, ଯାହା ‘Humara Movie’ ଯୁଟ୍ୟୁବ୍ ଚ୍ୟାନେଲରେ ପ୍ରକାଶିତ ହୋଇଥିଲା। ତାଙ୍କ ଦ୍ୱିତୀୟ ଚଳଚ୍ଚିତ୍ର *Raani* ଲଣ୍ଡନର Lift Off Global Networks ପାଇଁ ଚୟନିତ ହୋଇଥିଲା ଏବଂ Darbhanga International Film Festivalରେ ପ୍ରଦର୍ଶିତ ହୋଇଥିଲା। ଏହା Golden Jury International Film Festivalରେ ଫାଇନାଲିଷ୍ଟ ହୋଇଥିଲା ଏବଂ ସେହିଠାରେ ସର୍ବଶ୍ରେଷ୍ଠ ଅଭିନେତା ପୁରସ୍କାର ଜିତିଥିଲା। *Raani* Disney Hotstarରେ ମୁକ୍ତିଲାଭ କରିଥିଲା ଏବଂ MX Playerରେ ସ୍ଟ୍ରିମିଂ ହେଉଛି। *The Handbag* ଏବଂ *Raani* ଚଳଚ୍ଚିତ୍ରଦୁଇଟି Yin Yang Films ବ୍ୟାନର୍ ଅଧୀନରେ ପ୍ରଯୋଜିତ ହୋଇଥିଲା।

## ପ୍ରାରମ୍ଭିକ ଜୀବନ ଏବଂ କାର୍ଯ୍ୟଜୀବନ 
ମାନସୀ ୧୦ ଜୁନ ୧୯୮୪ ରେ ଜନ୍ମଗ୍ରହଣ କରିଥିଲେ ଏବଂ ଦିଲ୍ଲୀରେ ବଢ଼ିଥିଲେ। ସେ ଏଠାରେ ଭାରତୀୟ ଶାସ୍ତ୍ରୀୟ ନୃତ୍ୟ କଥକରେ ପ୍ରଶିକ୍ଷଣ ଗ୍ରହଣ କରିଥିଲେ। ତାଙ୍କ କଥକ ପ୍ରଶିକ୍ଷଣ ୭ ବର୍ଷ ବୟସରୁ ଆରମ୍ଭ ହୋଇଥିଲା ଏବଂ ପରେ ସେ ଏହି ନୃତ୍ୟରେ ‘ବିଶାରଦ’ ଉପାଧି ଲାଭ କରିଥିଲେ। ସେ ଦିଲ୍ଲୀ ବିଶ୍ୱବିଦ୍ୟାଳୟର Hansraj Collegeରୁ ଅର୍ଥନୀତିରେ ଶିକ୍ଷା ଗ୍ରହଣ କରିଥିଲେ। ସ୍ନାତକୋତ୍ତର ପରେ ସେ ଦିଲ୍ଲୀରେ ତାଙ୍କ ନୃତ୍ୟ ସଂସ୍ଥା "Mansi Dance Creations" ଆରମ୍ଭ କରିଥିଲେ।

ତାଙ୍କ ବଲିଉଡ୍ କାର୍ଯ୍ୟଜୀବନ ଆରମ୍ଭ ହୋଇଥିଲା ଯେତେବେଳେ ଚଳଚ୍ଚିତ୍ର ନିର୍ଦ୍ଦେଶକ Anurag Kashyap ଦିଲ୍ଲୀରେ ତାଙ୍କ ଏକ ନୃତ୍ୟ ପ୍ରଦର୍ଶନ ସମୟରେ ସେଠାରେ ତାଙ୍କୁ ଦେଖିଥିଲେ। ଅନୁରାଗ ତାଙ୍କୁ ସମାଲୋଚକମାନଙ୍କ ଦ୍ୱାରା ପ୍ରଶଂସିତ ଚଳଚ୍ଚିତ୍ର *Gulaal* ପାଇଁ ନୃତ୍ୟ ନିର୍ଦ୍ଦେଶନା କରିବା ପ୍ରସ୍ତାବ ଦେଇଥିଲେ। କିନ୍ତୁ ଚଳଚ୍ଚିତ୍ରଟି ବିଳମ୍ବିତ ହେବାରୁ ମାନସୀ ତାଙ୍କ ଶିକ୍ଷାରେ ଧ୍ୟାନ ଦେଇଥିଲେ। ପରେ ଅନୁରାଗ ପୁନର୍ବାର ତାଙ୍କୁ Dev.D ଚଳଚ୍ଚିତ୍ର ପାଇଁ ନୃତ୍ୟ ନିର୍ଦ୍ଦେଶନା ପ୍ରସ୍ତାବ ଦେଇଥିଲେ।

ମାନସୀଙ୍କ ବିବାହ ସିନେମାଟୋଗ୍ରାଫର ଅରିନ୍ଦମ ଭଟାଚର୍ଜୀଙ୍କ ସହ ହୋଇଛି।

## ଆଧାର 
ଶ୍ରେଣୀ:୧୯୮୪ ଜନ୍ମ
ମନୀଷା ଅନୁରାଗୀ

**ମନୀଷା ଅନୁରାଗୀ** ଜଣେ ଭାରତୀୟ ରାଜନୀତିଜ୍ଞ । ସେ ରାଜନୀତିରେ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଉତ୍ତର ପ୍ରଦେଶ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଭାରତୀୟ ଜନତା ପାର୍ଟି ସହ ଜଡ଼ିତ ଅଛନ୍ତି । ୨୦୧୨ ମସିହାରେ, ସେ ସ୍ୱାଧୀନ ଭାବରେ ନିର୍ବାଚନ ଜିତିଥିଲେ ।

## ପ୍ରାରମ୍ଭିକ ଜୀବନ 
ମନୀଷା ବୁନ୍ଦେଲଖଣ୍ଡ ବିଶ୍ୱବିଦ୍ୟାଳୟରୁ ପାଠ ପଢ଼ିଥିଲେ । ସେ ଏମ୍.ଏସ୍.ସି. ସମାପ୍ତ କରିବା ପରେ ଏମ୍.ଫିଲ୍. ଡିଗ୍ରୀ ହାସଲ କରିଥିଲେ, ଏବଂ ପିଏଚ୍‌ଡି କରିବା ପରେ ସେ ପ୍ରାଧ୍ୟାପିକା ହେବାକୁ ଯୋଜନା କରିଥିଲେ । ୨୦୧୦ ମସିହାରେ ଏଥିପାଇଁ ପ୍ରସ୍ତୁତ ହେଉଥିବା ସମୟରେ, ତାଙ୍କ ପରିବାରର ନିର୍ଦ୍ଦେଶରେ ସେ ଡକ୍ଟର ଲେଖରାମ ଅନୁରାଗୀଙ୍କୁ ବିବାହ କରିଥିଲେ । ପରେ ସେ ରାଜନୀତିରେ ଯୋଗ ଦେଇଥିଲେ ।

## ଆଧାର 
ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଶ୍ରେଣୀ:ଉତ୍ତର ପ୍ରଦେଶର ଲୋକ
ବି. ଭି. ନନ୍ଦିନୀ ରେଡ୍ଡି

**ବି. ଭି. ନନ୍ଦିନୀ ରେଡ୍ଡି** ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକା ଓ ପଟ୍ଟକଥା ଲେଖିକା, ଯିଏ ତେଲୁଗୁ ଚଳଚ୍ଚିତ୍ର ଏବଂ ଟେଲିଭିଜନ୍‌ରେ କାମ କରୁଛନ୍ତି। ସେ ୨୦୧୧ ମସିହାର ତେଲୁଗୁ ଚଳଚ୍ଚିତ୍ର ଆଲା ମୋଦାଲାଆଇନ୍ଦି (Ala Modalaindi) ଦ୍ୱାରା ନିର୍ଦ୍ଦେଶକା ଭାବେ ପ୍ରଥମ ପ୍ରବେଶ କରିଥିଲେ।

## ପ୍ରାରମ୍ଭିକ ଜୀବନ 
ନନ୍ଦିନୀ ରେଡ୍ଡିଙ୍କ ଜନ୍ମ ହାଇଦ୍ରାବାଦରେ ହୋଇଥିଲା। ତାଙ୍କ ପିତା ଭାରତ ଭି. ରେଡ୍ଡି ଜଣେ ଚାର୍ଟାର୍ଡ ଆକାଉଣ୍ଟାଣ୍ଟ ଥିଲେ, ଯିଏ ମୂଳତଃ ଚିତ୍ତୋର ଜିଲ୍ଲାରୁ ଥିଲେ ଏବଂ ବାଙ୍ଗାଲୋରରେ ସ୍ଥାୟୀ ଭାବେ ବସବାସ କରୁଥିଲେ। ତାଙ୍କ ମାତା ରୂପା ରେଡ୍ଡି ୱାରାଙ୍ଗାଲ ଜିଲ୍ଲାର "ପିଙ୍ଗଲେ" ପରିବାରରୁ ଆସିଥିଲେ। ନନ୍ଦିନୀଙ୍କ ଜଣେ ଛୋଟ ଭାଇ ଅଛନ୍ତି, ନାମ ଉତ୍ତମ ରେଡ୍ଡି।

ନନ୍ଦିନୀ St. Ann's High School, ସିକନ୍ଦରାବାଦରେ ପଢ଼ିଥିଲେ ଏବଂ Women's College, Kotiରୁ ସ୍ନାତକ ଡିଗ୍ରୀ ହାସଲ କରିଥିଲେ। ସେ Jawaharlal Nehru University, ନୂଆଦିଲ୍ଲୀରୁ ରାଜନୀତି ବିଜ୍ଞାନରେ ସ୍ନାତକୋତ୍ତର ଡିଗ୍ରୀ ମଧ୍ୟ ହାସଲ କରିଛନ୍ତି। ସ୍କୁଲ୍‌ ଏବଂ କଲେଜ୍‌ ଜୀବନରେ ସେ ନାଟକ, ଓରେଟୋରୀ (ଭାଷଣ କଳା) ଏବଂ କ୍ରିକେଟ୍‌ରେ ସକ୍ରିୟ ଥିଲେ। ସେ ତେଲୁଗୁ ରିଏଲିଟି ଟିଭି ଶୋ Adhursରେ ଜଣେ ବିଚାରିକା ଭାବେ ମଧ୍ୟ କାର୍ଯ୍ୟ କରିଛନ୍ତି।

## ପେଶାଜୀବନ 
ଜଣେ ସାଧାରଣ ମିତ୍ର ମାଧ୍ୟମରେ ନନ୍ଦିନୀ ରେଡ୍ଡିଙ୍କ ପରିଚୟ ହୋଇଥିଲା ଗୁନ୍ନାମ ଗାଙ୍ଗାରାଜୁଙ୍କ ସହ ପରିଚୟ କରାଯାଇଥିଲା ଏବଂ ୧୯୯୫ ମସିହାରେ ସେ ତାଙ୍କ ଶିଶୁ ଚଳଚ୍ଚିତ୍ର Little Soldiersରେ ସହାୟକ ନିର୍ଦ୍ଦେଶକା ଭାବେ କାମ କରିଥିଲେ। ଏହି ଚଳଚ୍ଚିତ୍ର ପ୍ରକାଶ ପାଇବା ପରେ, ସିନେମାଟୋଗ୍ରାଫର Rasool Ellore ତାଙ୍କୁ କ୍ରିଷ୍ଣା ବଂଶୀଙ୍କ ସହ ପରିଚୟ କରାଇଥିଲେ, କିନ୍ତୁ ସେ ସମୟରେ ବଂଶୀ ତାଙ୍କୁ ଦଳରେ ନେବାକୁ ଅସ୍ୱୀକାର କରିଥିଲେ। ପରେ ସେ କନ୍ନଡ ଚଳଚ୍ଚିତ୍ର Santhi Santhi Santhiରେ କାମ କରିବାର ସୁଯୋଗ ପାଇଥିଲେ। ଅଭିନେତ୍ରୀ Ramya Krishnanଙ୍କ ପ୍ରେରଣାରେ କୃଷ୍ଣା ବଂଶୀ ତାଙ୍କ ପରବର୍ତ୍ତୀ ପ୍ରକଳ୍ପ Chandralekha ପାଇଁ ତାଙ୍କୁ ଦଳରେ ନେଇଥିଲେ। ପରେ ସେ ବଂଶୀଙ୍କ ଦଳର ଗୁରୁତ୍ୱପୂର୍ଣ୍ଣ ସଦସ୍ୟା ଭାବେ Shakti (Anthahpuramର ହିନ୍ଦୀ ପୁନର୍ନିର୍ମାଣ) ପର୍ଯ୍ୟନ୍ତ କାମ କରିଥିଲେ। ବଂଶୀ ତାଙ୍କୁ Daggubati Suresh Babuଙ୍କ ପାଖକୁ ପଠାଇଥିଲେ, ଯାହାଙ୍କ ସହ ସେ Suresh Productions ପାଇଁ କାମ କରିଛନ୍ତି।

୨୦୧୯ ମସିହାରେ ସେ ତାଙ୍କ ଚତୁର୍ଥ ଚଳଚ୍ଚିତ୍ର ଓ ବେବି (Oh! Baby) ର ନିର୍ଦ୍ଦେଶନ କରିଥିଲେ, ଯେଉଁଥିରେ ସାମନ୍ଥା ରୁଥ ପ୍ରଭୁ ଅଭିନୟ କରିଥିଲେ । ଏହି ଚଳଚ୍ଚିତ୍ର People's Media Factory ଏବଂ Guru Films ସହିତ ସୁରେଶ ପ୍ରୋଡକ୍ସନ୍ସ ଦ୍ୱାରା ନିର୍ମିତ ହୋଇଥିଲା । ଏଥିରେ ସାମନ୍ଥା ଓ ନନ୍ଦିନୀ ଦ୍ୱିତୀୟ ଥର ପାଇଁ ମିଳିତ ଭାବେ କାର୍ଯ୍ୟ କରିଥିଲେ।

## ପୁରସ୍କାର 
* Nandi Award for Best First Film of a Director (୨୦୧୦) – Ala Modalaindi ପାଇଁ।
* Filmfare Award for Best Director – Telugu ପାଇଁ ନାମାଙ୍କନ – *Ala Modalaindi* ପାଇଁ।
* Hyderabad Times Film Awards ୨୦୧୧ – ସର୍ବଶ୍ରେଷ୍ଠ ପାଟକଥା ପାଇଁ – *Ala Modalaindi* ପାଇଁ।
* SIIMA Award for Best Debut Director – Telugu (୨୦୧୧) – *Ala Modalaindi* ପାଇଁ।
* SIIMA Award for Best Director – Telugu ପାଇଁ ନାମାଙ୍କନ – Oh! Baby ପାଇଁ।

## ଆଧାର 
ଶ୍ରେଣୀ:ଚଳଚ୍ଚିତ୍ର ନିର୍ଦ୍ଦେଶିକା
ଦିବ୍ୟା ଖୋସଲା କୁମାର

**ଦିବ୍ୟା ଖୋସଲା କୁମାର** (ଜନ୍ମ: ୨୦ ନଭେମ୍ବର ୧୯୮୧) ଜଣେ ଭାରତୀୟ ଅଭିନେତ୍ରୀ, ଚଳଚ୍ଚିତ୍ର ପ୍ରଯୋଜିକା ଓ ନିର୍ଦ୍ଦେଶିକା । ସେ ବିଭିନ୍ନ ବିଜ୍ଞାପନ ଚିତ୍ରରେ ନିର୍ଦ୍ଦେଶିକା ଭାବେ କାମ କରିଛନ୍ତି ଏବଂ କିଛି ସଙ୍ଗୀତ ଭିଡିଓରେ ମଧ୍ୟ ନିର୍ଦ୍ଦେଶନ କରିଛନ୍ତି । ସେ ଟି-ସିରିଜ୍ ମ୍ୟୁଜିକ୍ ଲେବେଲ୍ ଓ ଚଳଚ୍ଚିତ୍ର ପ୍ରଯୋଜନା କମ୍ପାନୀର ଅଧ୍ୟକ୍ଷ ଓ ପ୍ରବନ୍ଧ ନିର୍ଦ୍ଦେଶକ ଭୂଷଣ କୁମାରଙ୍କ ସ୍ତ୍ରୀ।

## ବ୍ୟକ୍ତିଗତ ଜୀବନ 
ଦିବ୍ୟା ଦିଲ୍ଲୀର ଏକ ମଧ୍ୟବର୍ଗୀୟ ପରିବାରରେ ଜନ୍ମଗ୍ରହଣ କରିଥିଲେ । ବୃତ୍ତି ଗଢ଼ିବା ପାଇଁ ସେ ମୁମ୍ବାଇକୁ ପ୍ରସ୍ଥାନ କରିଥିଲେ । ୧୩ ଫେବ୍ରୁଆରୀ ୨୦୦୫ ରେ ସେ ଟି-ସିରିଜ୍ କମ୍ପାନୀର ଅଧ୍ୟକ୍ଷ ଓ ପ୍ରବନ୍ଧ ନିର୍ଦ୍ଦେଶକଙ୍କ ସହ ବିବାହ କରିଥିଲେ । ତାଙ୍କର ରୁହାନ୍ ନାମକ ଜଣେ ପୁଅ ଅଛନ୍ତି। ତାଙ୍କ ନଣନ୍ଦ ତୁଲସୀ କୁମାର ଜଣେ ପ୍ଲେବ୍ୟାକ୍ ଗାୟିକା।

## ବୃତ୍ତି 
ଦିବ୍ୟା ୨୦୦୪ ମସିହାରେ ମୁକ୍ତିପ୍ରାପ୍ତ ହିନ୍ଦୀ ଚଳଚ୍ଚିତ୍ର ଅବ ତୁମ୍ହାରେ ହବାଲେ ୱତନ ସାଥିଓ ମାଧ୍ୟମରେ ବଲିଉଡ୍‌ରେ ପ୍ରବେଶ କରିଥିଲେ। ସେହି ବର୍ଷରେ ସେ “ଲଭ୍ ଟୁଡେ” ଚଳଚ୍ଚିତ୍ର ମାଧ୍ୟମରେ ତେଲୁଗୁ ସିନେମାରେ ଅଭିନୟ ଆରମ୍ଭ କରିଥିଲେ। ପରବର୍ତ୍ତୀକାଳରେ ସେ ସିନେମାଟୋଗ୍ରାଫି ଓ ଏଡିଟିଂରେ ପ୍ରଶିକ୍ଷଣ ଗ୍ରହଣ କରିଥିଲେ।

ସେ ଆଗମ ନିଗମ, ଜରମାଇନ୍ ଜାକ୍ସନ୍ ଓ ତୁଲସୀ କୁମାରଙ୍କ ସଙ୍ଗୀତ ଭିଡିଓ ନିର୍ଦ୍ଦେଶନ କରିଥିଲେ ଏବଂ କିଛି ବିଜ୍ଞାପନ ଚିତ୍ର ମଧ୍ୟ ନିର୍ଦ୍ଦେଶନ କରିଥିଲେ। ପର୍ଯ୍ୟାୟକ୍ରମେ ୨୦ଟି ସଙ୍ଗୀତ ଭିଡିଓ ନିର୍ଦ୍ଦେଶନ କରିବା ପରେ ସେ ୨୦୧୪ ମସିହାରେ ତାଙ୍କର ପ୍ରଥମ ଚଳଚ୍ଚିତ୍ର ଇୟାରିୟାନ୍ ନିର୍ଦ୍ଦେଶନ କରିଥିଲେ। ଏହି ଚଳଚ୍ଚିତ୍ରରେ ସେ ୫ଟି ସଙ୍ଗୀତ ମଧ୍ୟ ରହିଥିଲା।

ଦିବ୍ୟା କଲେଜ୍ ରୋମାଣ୍ଟିକ୍ ଚଳଚ୍ଚିତ୍ର *ୟାରିୟାନ୍* (୨୦୧୪) ମାଧ୍ୟମରେ ନିର୍ଦ୍ଦେଶିକା ଭାବେ ଆତ୍ମପ୍ରକାଶ କରିଥିଲେ, ଯାହା ୧୦ ଜାନୁଆରୀ ୨୦୧୪ ରେ ମୁକ୍ତିଲାଭ କରିଥିଲା। ପରେ ତାଙ୍କର ନିର୍ଦ୍ଦେଶିତ ଚଳଚ୍ଚିତ୍ର *ସନମ୍ ରେ* ୧୨ ଫେବ୍ରୁଆରୀ ୨୦୧୬ ରେ ମୁକ୍ତି ପାଇଥିଲା। ସେ ରଣବୀର କପୁର ଅଭିନୀତ ଚଳଚ୍ଚିତ୍ର ରଏ ରେ ପ୍ରଯୋଜନା କାମ ମଧ୍ୟ କରିଥିଲେ।

## ଚଳଚ୍ଚିତ୍ର ତାଲିକା 
### ଅଭିନେତ୍ରୀ ଭାବେ
### ନିର୍ଦ୍ଦେଶିକା ଭାବେ
## ଆଧାର 
ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ବିନୀତା ବାସୁ

**ବିନୀତା ବାସୁ** ଭାରତର ଦିଲ୍ଲୀର ଜଣେ ସ୍ୱ-ଶିକ୍ଷିତା ମହିଳା ଭିଜୁଆଲ୍ ଆର୍ଟିଷ୍ଟ ଏବଂ ଡିଜାଇନର୍। ସେ ବିମିଙ୍ଗ୍ ବ୍ଲୋସମ୍ ନାମକ ଏକ କ୍ଷୁଦ୍ର ମିଆଦି ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ, ଯାହା ୨୦୧୬ ମସିହାରେ ଆନ୍ତର୍ଜାତିକ ଶିଶୁ ଚଳଚ୍ଚିତ୍ର ମହୋତ୍ସବ-୨୦୧୬(International Cine Festiva) “ସ୍ପେଶାଲ୍ ଫେଷ୍ଟିଭାଲ୍ ମେନ୍ସନ୍ ଅୱାର୍ଡ” ପାଇଥିଲା।

ବିନୀତା ବାସୁ ୨୦ ନଭେମ୍ବର ୧୯୭୫ ରେ ଭାରତର କେରଳରେ ଏକ ମଲୟାଲି ପରିବାରରେ ଜନ୍ମଗ୍ରହଣ କରିଥିଲେ। ପ୍ରାଥମିକ ଶିକ୍ଷା ଲାଭ କରିବା  ଦିନରୁ ହିଁ ସେ ବିଭିନ୍ନ ପ୍ରକାରର କଳା ପ୍ରତି ପ୍ରଗାଢ ଆଗ୍ରହ ପ୍ରଦର୍ଶନ କରୁଥିଲେ ଏବଂ ପିଲାଙ୍କ କଳା ପ୍ରତିଯୋଗିତାମାନଙ୍କରେ ସଦା ସର୍ବୋଚ୍ଚ ସ୍ଥାନ ଅଧିକାର କରି ସ୍ୱୟଂକୁ ଶ୍ରେଷ୍ଠ ପ୍ରମାଣିତ କରୁଥିଲେ।

## କଳାକାର ଭାବେ ଭୂମିକା 
ଏକ ଦଶକରୁ ଅଧିକ ସମୟ ଧରି ବିସ୍ତୃତ କ୍ୟାରିୟର୍‌ରେ ବିନୀତା ବାସୁ ରଙ୍ଗଏବଂ ବିଭିନ୍ନ ମାଧ୍ୟମରେ କାମ କରିଆସୁଛନ୍ତି। ସେ ଦିୱାଳୀ, କପଡ଼ା, କ୍ୟାନଭାସ୍, କାଗଜ, ଫାଇବର୍-ଗ୍ଲାସ୍, ବୋତଲ ଏବଂ ବୋର୍ଡ୍, ଏପର୍ଯ୍ୟନ୍ତ ନୁଡ଼ି ଓ ପାଥର ଉପରେ ମଧ୍ୟ ଚିତ୍ରାଙ୍କନ କରନ୍ତି। ସେ କେରଳରେ ଜନ୍ମଗ୍ରହଣ କରିଥିଲେ ଏବଂ ଦିଲ୍ଲୀରେ ବଢ଼ିଥିଲେ। ଶିକ୍ଷାଜୀବନରେ ସେ ଅଂଶଗ୍ରହଣ କରିଥିବା ପ୍ରାୟ ସମସ୍ତ ଶିଳ୍ପ ପ୍ରତିଯୋଗିତାରେ ବିଜୟୀ ହୋଇଥିଲେ। ତଥାପି ସେ ଚାରୁକଳାରେ ଔପଚାରିକ ଡିଗ୍ରୀ ଅର୍ଜନ କରିପାରିନଥିଲେ। 

ବାସୁ ନିଜେ କହିଛନ୍ତି, “ମୋର କାମରେ ରଙ୍ଗ, ଆକାର ଏବଂ ନମୁନାଗୁଡ଼ିକୁ ଜୀବନ ଯାତ୍ରାର ଉତ୍ସବ ପାଳନ ପାଇଁ ବ୍ୟବହାର କରାଯାଏ। ପ୍ରତ୍ୟେକ ସୃଷ୍ଟି ମୋର ଆତ୍ମାର ଗଭୀରତାରୁ, ମୋର ଆଭ୍ୟନ୍ତରୀଣ ଚେତନାରୁ ଉଦ୍ଭବ। ଯଦିଓ ମୋର ଚେତନା ସମସ୍ତ ସୃଷ୍ଟିର ମୌଳିକ ଉତ୍ସ, ଏହା ଶରୀର, ମନ ଓ ଆତ୍ମାର ଅସାଧାରଣ ଦୃଶ୍ୟାନୁଭୂତିକୁ ପ୍ରତିଫଳିତ କରେ।”

ବିନୀତା ବାସୁଙ୍କ ଚିତ୍ରକଳାରେ ମହିଳା ଚରିତ୍ରମାନେ କେନ୍ଦ୍ରସ୍ଥାନରେ ରହନ୍ତି। ତାଙ୍କର ନାରୀ ପାତ୍ରମାନେ କେବେ କାନ୍ଦନ୍ତି ନାହିଁ, କେବେ ହାର ମାନନ୍ତି ନାହିଁ ଓ କେବେ ଅଭିଯୋଗ କରନ୍ତି ନାହିଁ। ସେମାନେ ସକାରାତ୍ମକତାରେ ଦୀପ୍ତିମାନ ଓ ଭାବନାରେ ପୂର୍ଣ୍ଣ, ସୁଖ ଓ ଆଶାର ପ୍ରକାଶକ ଭାବେ ପ୍ରତୀତ ହୋଇଥାନ୍ତି । ଏକରଙ୍ଗୀୟ କଲମ-କାଳି ଚିତ୍ରଗୁଡ଼ିକ ବାସୁଙ୍କ ମନ ଓ ଆତ୍ମାର ଚିନ୍ତନପ୍ରେରଣାଦାୟକ ଅଭିବ୍ୟକ୍ତିକୁ ଅବସ୍ତାନ୍ତର ଆକୃତିରେ ପ୍ରକାଶ କରେ। ଶିଳ୍ପୀୟ ଦୃଷ୍ଟିକୋଣରୁ ବାସୁଙ୍କ କଳା ସମସାମୟିକ ଓ ଅବସ୍ତାନ୍ତର ଏବଂ ରୂପକ ରଚନାର ସମନ୍ୱିତ ଅଭିବ୍ୟକ୍ତିରେ ପରିଭାଷିତ। ୨୦୦୬ ମସିହାରୁ ଦିଲ୍ଲୀର କଳା ମଞ୍ଚରେ ସକ୍ରିୟ ଥିବା ବିନୀତା ବାସୁ ଏକକ ଓ ଦଳୀୟ ପ୍ରଦର୍ଶନୀରେ ତାଙ୍କ କାର୍ଯ୍ୟ ପ୍ରଦର୍ଶନ କରିଛନ୍ତି, କର୍ମଶାଳା ଆୟୋଜନ କରିଛନ୍ତି ଏବଂ ସମସାମୟିକ ଭାରତୀୟ ଶିଳ୍ପୀମାନଙ୍କ ମଧ୍ୟରେ ନିଜସ୍ୱ ସ୍ଵତନ୍ତ୍ର ସ୍ଥାନ ସୃଷ୍ଟି କରିଛନ୍ତି।

## ଦାଇ ମିସ୍ଟିକ୍ ଶି 
*ଦାଇ ମିସ୍ଟିକ୍ ଶି* ୨୦୧୧ ମସିହାରେ ଚାଣକ୍ୟପୁରୀର ହୋଟେଲ୍ ଅଶୋକର ଦ୍ୟ କ୍ୟାପିଟାଲ୍ ଲାଉଞ୍ଜ୍‌ରେ ଆୟୋଜିତ ତାଙ୍କର ଏକକ ପ୍ରଦର୍ଶନୀ ଥିଲା। 
## ଆଧାର 
ଶ୍ରେଣୀ:ମହିଳା ଚିତ୍ରକର
ଶ୍ରେଣୀ:୧୯୭୫ ଜନ୍ମ
ଅଳକା ସିଂହ ଅର୍କବଂଶୀ

**ଅଳକା ସିଂହ ଅର୍କବଂଶୀ** (ଜନ୍ମ: ୧୫ ମଇ ୧୯୭୯) ଜଣେ ଭାରତୀୟ ରାଜନୀତିଜ୍ଞ । ସେ ଭାରତୀୟ ବିଧାନ ସଭାର କର୍ମକର୍ତ୍ତା ଭାବରେ ଉତ୍ତର ପ୍ରଦେଶ ରାଜନୀତିରେ ସକ୍ରିୟ ଅଛନ୍ତି । ସେ ମାର୍ଚ୍ଚ ୨୦୨୨ରେ, ଉତ୍ତର ପ୍ରଦେଶର ହାରଦୋଇ ଜିଲ୍ଲାର ସାଣ୍ଡିଲା ବିଧାନ ସଭା ନିର୍ବାଚନ ମଣ୍ଡଳୀରୁ ଉତ୍ତର ପ୍ରଦେଶ ବିଧାନ ସଭାକୁ ନିର୍ବାଚିତ ହୋଇଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
୧୯୭୯ ମସିହାର ମଇ ୧୫ ତାରିଖରେ, ସେ ଲକ୍ଷ୍ନୌ ଜିଲ୍ଲାର ସରୋଜିନୀନଗର ଠାରେ ଜନ୍ମଗ୍ରହଣ କରିଥିଲେ । ସେ ଅନୂପ ସିଂହଙ୍କୁ ବିବାହ କରିଛନ୍ତି । ୨୦୦୭ ମସିହାରେ, ସେ ଆହ୍ଲାବାଦ ଏଗରିକଲ୍ଚର ଇଉନିଭର୍ସିଟିରୁ ଏମ୍‌ବିଏ କରିଛନ୍ତି ।

## ରାଜନୈତିକ ଜୀବନ 
ସେ ୨୦୨୨ ମସିହାର ଉତ୍ତର ପ୍ରଦେଶ ବିଧାନ ସଭା ନିର୍ବାଚନରେ, ସାଣ୍ଡିଲା ବିଧାନ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚ ଲଢ଼ିଥିଲେ । ସେ ସମୁଦାୟ  ଖଣ୍ଡ ଭୋଟ ପାଇଥିଲେ ଏବଂ ତାଙ୍କ ନିକଟତମ ପ୍ରତିଦ୍ୱନ୍ଦୀ, ବିଏସ୍‌ପିର ଅବଦୁଲ ମନ୍ନାନଙ୍କୁ ୩୭,୧୦୩ ଖଣ୍ଡ ଭୋଟରେ ପରାସ୍ତ କରିଥିଲେ ।

## ଆଧାର 
ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ଭାରତୀୟ ଜନତା ପାର୍ଟିର ରାଜନୀତିଜ୍ଞ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଉତ୍ତର ପ୍ରଦେଶର ଲୋକ
ଫରିଦା ବୁଲେଗା

ଫରିଦା ବୁଲେଗା ଜଣେ ଉଗାଣ୍ଡାର ଫୁଟବଲ୍ ପ୍ରଶିକ୍ଷକ ଯିଏ ଉଗାଣ୍ଡାରେ କ୍ରେଷ୍ଟେଡ୍ କ୍ରେନ୍ସ ମହିଳା ଦଳର ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ । ପୂର୍ବରୁ, ମାଦିଜା ନାନଟାଣ୍ଡା କ୍ରେଷ୍ଟେଡ୍ କ୍ରେନ୍ସରେ ଜାତୀୟ ମହିଳା ଦଳର ପ୍ରଶିକ୍ଷକ ଥିଲେ। ଜର୍ଜ ଲୁଟାଲୋ ନୂତନ କ୍ରେଷ୍ଟେଡ୍ କ୍ରେନ୍ସ ମୁଖ୍ୟ ପ୍ରଶିକ୍ଷକ ଭାବରେ ବୁଲେଗାଙ୍କଠାରୁ ଦାୟିତ୍ୱ ଗ୍ରହଣ କରିଥିଲେ।

## ବୃତ୍ତି
କ୍ରେଷ୍ଟେଡ୍ କ୍ରେନ୍ସର ପ୍ରଶିକ୍ଷକ ଭାବରେ ସେ ସେକାଫା ମହିଳା ଚାମ୍ପିଅନସିପ୍ ସମୟରେ ଆୟୁବ ଖଲିଫାନଙ୍କୁ ଟେକ୍ନିକାଲ୍ ବେଞ୍ଚର ଦ୍ୱିତୀୟ ସହାୟକ ପ୍ରଶିକ୍ଷକ ଭାବରେ ନିଯୁକ୍ତ କରିଥିଲେ।  ଖଲିଫାନ କାୱେମ୍ପେ ମୁସଲିମଙ୍କ ସହିତ ଚାରୋଟି ଫୁଫା ମହିଳା ଏଲିଟ୍ ଲିଗ୍ ଟାଇଟଲ୍ ଏବଂ ମରିସସରେ କୋସାଫା U17 ମହିଳା ଚାମ୍ପିଅନସିପ୍ ଜିତିଥିଲେ। ସେ କେନିଆରେ CAF B ପ୍ରଶିକ୍ଷକ ପାଠ୍ୟକ୍ରମ ପାଇଁ ନାମ ଲେଖାଇଥିଲେ ଏବଂ ଏହାକୁ ସମାପ୍ତ କରିଥିଲେ। ସେ କାମ୍ପାଲା କୁଇନ୍ସ ମହିଳା ଫୁଟବଲ୍ କ୍ଲବରେ ମୁଖ୍ୟ ପ୍ରଶିକ୍ଷକ ଥିଲେ । ସେ ୱାକିସୋ ୟୁନାଇଟେଡ୍ ପାଇଁ ମଧ୍ୟ ପ୍ରଶିକ୍ଷକ ଥିଲେ।

## ଆଧାର
ଶ୍ରେଣୀ:ମହିଳା ଖେଳାଳି
ଲତା ଅତିୟାମାନ

**ଲତା ଅତିୟାମାନ** ଜଣେ ଭାରତୀୟ ରାଜନୀତିଜ୍ଞ ।  ସେ ରାଜନୀତିଜ୍ଞ ତଥା ତାମିଲ ନାଡ଼ୁ ବିଧାନ ସଭାର ଜଣେ ପ୍ରାକ୍ତନ ବିଧାୟକ ଏମ୍. ସି. ଏସ୍. ଏ. ଆଦିତ୍ୟମାନଙ୍କ ପତ୍ନୀ ଅଟନ୍ତି । ତାଙ୍କ ସ୍ୱାମୀଙ୍କର ମୃତ୍ୟୁ ପରେ, ୨୦୦୯ ମସିହାର ତାମିଲ ନାଡ଼ୁ ବିଧାନ ସଭା ଉପ-ନିର୍ବାଚନରେ, ସେ ତିରୁମଙ୍ଗଳମ୍ ବିଧାନ ସଭା ନିର୍ବାଚନ ମଣ୍ଡଳୀରୁ ଦ୍ରାବିଡ଼ ମୁନ୍ନେତ୍ରା କାଗଜମ ଦଳର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ତାଙ୍କ ନିକଟତମ ପ୍ରତିଦ୍ୱନ୍ଦୀ ଆଲ୍ ଇଣ୍ଡିଆ ଆନ୍ନା ଦ୍ରାବିଡ଼ ମୁନ୍ନେତ୍ରା କାଗଜମ୍ ଦଳର ପ୍ରାର୍ଥୀ ଏମ୍. ମୁତୁରାମଲିଙ୍ଗମ୍‌ଙ୍କୁ ପାଖାପାଖି ୪୦,୦୦୦ ଖଣ୍ଡ ଭୋଟ୍‌ରେ ପରାସ୍ତ କରି ତାମିଲ ନାଡ଼ୁ ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଆଧାର 
ଶ୍ରେଣୀ:ଦ୍ରାବିଡ଼ ମୁନ୍ନେତ୍ରା କାଗଜମ ରାଜନୀତିଜ୍ଞ
ଶ୍ରେଣୀ:ତାମିଲନାଡ଼ୁର ଲୋକ
ଶ୍ରେଣୀ:ସମ୍ଭବତଃ ଜୀବତ ବ୍ୟକ୍ତି
ଅନିତା ପ୍ରତାପ

**ଅନିତା ପ୍ରତାପ** (ଜନ୍ମ: ୨୩ ଡିସେମ୍ବର ୧୯୫୮) ଜଣେ ଭାରତୀୟ ଲେଖିକା ଏବଂ ସାମ୍ବାଦିକା। ୧୯୮୩ ମସିହାରେ ସେ LTTE ମୁଖ୍ୟ ଭେଲୁପିଲାଇ ପ୍ରଭାକରନଙ୍କ ସହ ସାକ୍ଷାତ୍କାର କରିଥିବା ପ୍ରଥମ ସାମ୍ବାଦିକା ଥିଲେ। ସେ କାବୁଲରେ ତାଲିବାନଙ୍କ ଦଖଳ ସମ୍ପର୍କିତ ତାଙ୍କ ଟେଲିଭିଜନ ସାମ୍ବାଦିକତା ପାଇଁ ଟିଭି ରିପୋର୍ଟିଂରେ George Polk Award ଜିତିଥିଲେ। ସେ ଶ୍ରୀଲଙ୍କାକୁ ଆଧାର କରି *Island of Blood* ନାମକ ପୁସ୍ତକ ରଚନା କରିଛନ୍ତି। ୨୦୧୪ ଲୋକସଭା ନିର୍ବାଚନରେ ସେ କେରଳର ଏର୍ଣ୍ଣାକୁଲମ ଆସନରୁ ଆମ ଆଦମୀ ପାର୍ଟିର ପ୍ରାର୍ଥୀ ଭାବେ ନାମାଙ୍କିତ ହୋଇଥିଲେ।

## ପ୍ରାରମ୍ଭିକ ଜୀବନ 
ପ୍ରତାପ କେରଳର କୋଟ୍ଟାୟମରେ ଏକ ସିରୋ-ମାଲାବାର କାଥୋଲିକ ପରିବାରରେ ଜନ୍ମଗ୍ରହଣ କରିଥିଲେ। ତାଙ୍କ ପିତା ଟାଟା ଗୃପର ଏକ ଉଦ୍ୟୋଗରେ କାର୍ଯ୍ୟରତ ଥିଲେ ଏବଂ ଭାରତର ବିଭିନ୍ନ ସ୍ଥାନରେ ପୋଷ୍ଟିଂ ହୋଇଥିଲେ, ଯାହାଦ୍ଵାରା ସମଗ୍ର ପରିବାର ସହ ତାଙ୍କୁ ସହ ବଦଳି ହେଉଥିବା ସ୍ଥାନକୁ ଯିବାକୁ ହେଉଥିଲା। ଶିଶୁକାଳରେ ପ୍ରତାପ ୧୧ ବର୍ଷରେ ସାତଟି ବିଦ୍ୟାଳୟ ପରିବର୍ତ୍ତନ କରିଥିଲେ। ସେ କଲିକତାର ଏକ Loreto Schoolରୁ Senior Cambridge ପାସ୍ କରିଥିଲେ ଏବଂ ୧୯୭୮ ମସିହାରେ ନୂଆଦିଲ୍ଲୀର Miranda Houseରୁ ଇଂରାଜୀରେ ବି.ଏ. ଡିଗ୍ରୀ ଲାଭ କରିଥିଲେ । ପରେ ସେ ବାଙ୍ଗାଲୋର ବିଶ୍ଵବିଦ୍ୟାଳୟରୁ ସାମ୍ବାଦିକତାରେ ଡିପ୍ଲୋମା ଲାଭ କରିଥିଲେ।

## କାର୍ଯ୍ୟଜୀବନ 
ସାମ୍ବାଦିକତାରେ ଡିପ୍ଲୋମା ସମାପ୍ତ ପରେ ପ୍ରତାପଙ୍କୁ ସେତେବେଳେ ଦ ଇଣ୍ଡିଆନ ଏକ୍ସପ୍ରେସର ସମ୍ପାଦକ ଅରୁଣ ସୌରୀ ଦିଲ୍ଲୀରେ ନିଯୁକ୍ତ କରିଥିଲେ। ପରେ ସେ ବେଙ୍ଗାଲୁରୁକୁ ପିତାମାତାଙ୍କ ସହ ରହିବା ପାଇଁ ଯାଇଥିଲେ ଏବଂ କିଛି ସମୟ ପରେ ସଣ୍ଡେ ମାଗାଜିନରେ ଯୋଗ ଦେଇଥିଲେ। ତାଙ୍କ ସାମ୍ବାଦିକତା ଆଗ୍ରହ ମୁଖ୍ୟତଃ ଆନ୍ତର୍ଜାତୀୟ ରାଜନୀତି ଥିଲା, ଯାହା ତାଙ୍କୁ ଶ୍ରୀଲଙ୍କାର ଜାତିଗତ ସଂଘର୍ଷ ଅଞ୍ଚଳକୁ ନେଇଯାଇଥିଲା। ସେ ଅସଲି ତଥ୍ୟ ସଂଗ୍ରହ ପାଇଁ ଅନେକ ସ୍ଥାନକୁ ଯାଇଥିଲେ। ୧୯୮୩ ମସିହାରେ ସେ LTTEର ମୁଖ୍ୟ ଭେଲୁପିଲ୍ଲାଇ ପ୍ରଭାକରଣଙ୍କ ସହ ସାକ୍ଷାତ୍କାର କରିଥିଲେ । ୧୯୯୩ ମସିହାରେ ବମ୍ବେ (ବର୍ତ୍ତମାନ ମୁମ୍ବାଇ) ବିସ୍ଫୋରଣ ପରେ ସେ Time ପତ୍ରିକା ପାଇଁ ବାଲ ଠାକରେଙ୍କ ସାକ୍ଷାତ୍କାର କରିଥିଲେ; ସେ ସେତେବେଳେ ମହାରାଷ୍ଟ୍ରର ପ୍ରମୁଖ ବିରୋଧୀ ଦଳ ଶିବ ସେନାର ମୁଖ୍ୟ ଥିଲେ। ୧୯୯୬ ମସିହାରେ ସେ CNNରେ ଯୋଗ ଦେଇ ଟେଲିଭିଜନ ସାମ୍ବାଦିକତାରେ ପ୍ରବେଶ କରିଥିଲେ। ସେ କିଛି ସମୟ ପାଇଁ ଆଟଲାଣ୍ଟା ଏବଂ ବ୍ୟାଙ୍କକ୍ ବ୍ୟୁରୋରେ କାମ କରିଥିଲେ। ପରେ ସେ କାବୁଲରେ ତାଲିବାନଙ୍କ ଦଖଳ ସମ୍ବନ୍ଧୀୟ ସମ୍ବାଦ କଭର୍ କରିଥିଲେ, ଯାହା ପାଇଁ ସେ George Polk Awardରେ ସମ୍ମାନିତ ହୋଇଥିଲେ।

ପ୍ରିଣ୍ଟ ମାଧ୍ୟମରୁ ଟେଲିଭିଜନକୁ ପରିବର୍ତ୍ତନ କରି ପ୍ରତାପ ସାମାଜିକ ସମସ୍ୟା ଏବଂ କଳାକୁ ଆଧାର କରି ବିଭିନ୍ନ ଡକ୍ୟୁମେଣ୍ଟାରୀ ତିଆରି କରିଥିଲେ। *Light Up the Sky* ଡକ୍ୟୁମେଣ୍ଟାରୀରେ ସେ ବିଦ୍ରୋହପୀଡ଼ିତ ମିଜୋରାମରୁ ଏକ ଗଣତାନ୍ତ୍ରିକ ରାଜ୍ୟରେ ପରିଣତିକୁ ପ୍ରଦର୍ଶନ କରିଥିଲେ। *Orphans of an Ancient Civilization*ରେ ଶିଳ୍ପୀମାନଙ୍କ ଦୁରବସ୍ଥା ଉଲ୍ଲେଖ କରିଥିଲେ ଏବଂ *When The Soul Glows* ଲୋକନୃତ୍ୟ ପରମ୍ପରାକୁ ଡକ୍ୟୁମେଣ୍ଟ କରିଥିଲା। *The Shabash Hallelujah* ନାଗା ରେଜିମେଣ୍ଟ ଉପରେ ଏକ ଡକ୍ୟୁମେଣ୍ଟାରୀ ଥିଲା। ବେଙ୍ଗାଲୁରୁ-ଆଧାରିତ ଫଟୋଗ୍ରାଫର୍ ମହେଶ ଭଟ୍ଟଙ୍କ ସହ ସହଲେଖନ କରି ସେ ୨୦୦୭ ମସିହାରେ ତାଙ୍କ ଦ୍ୱିତୀୟ ପୁସ୍ତକ *Unsung* ପ୍ରକାଶ କରିଥିଲେ, ଯେଉଁଥିରେ ସମାଜକୁ ସେବା କରିଥିବା ନଅଜଣ ସାଧାରଣ ଭାରତୀୟଙ୍କ କାହାଣୀ ରହିଛି।

## ପୁରସ୍କାର ଓ ସମ୍ମାନ 
* ୧୯୯୭– ଜର୍ଜ ପୋଲ୍କ ପୁରସ୍କାର
* ୧୯୯୭– ଇଣ୍ଡୋ-ଆମେରିକାନ ସୋସାଇଟି ଦ୍ୱାରା ପ୍ରଦତ୍ତ “ଏମିନେଣ୍ଟ ଇଣ୍ଡିଆନ୍ ଅୱାର୍ଡ”
* ୧୯୯୮– ଉତ୍କୃଷ୍ଟ ମହିଳା ମିଡିଆ ବ୍ୟକ୍ତିତ୍ୱ ପାଇଁ ଚମେଲୀ ଦେବୀ ଜୈନ ପୁରସ୍କାର

## ଆଧାର 
ଶ୍ରେଣୀ:୧୯୫୮ ଜନ୍ମ